text:
ORANJESTAD – Mitar di e placa di overtime cu gobierno a paga na 2021 tabata na polis. Asina minister di Finanza Xiomara Maduro a bisa diahuebs mainta, den direccion di sindicato di polis SPA cu tabatin critica cu tin miedo cu polis lo no haya overtime paga debi na e areglo ‘nobo’ cu gobierno a introduci. E areglo ta bisa cu tur ambtenaar por traha maximo 40 ora pa luna na overtime y despues por haya time back. Maduro su intencion tabata pa mustra cu hasta den pandemia, overtime a wordo paga 100%, pues no ta compronde e argumento di e sindicato cu tin miedo di keda sin overtime.
CRITICA
E mandatario tambe a dirigi su mes na dirigentenan di e sindicato unda cu un di nan a sugeri cu porta polis tin cu tira atraco pa haya placa pa come, si cos sigui manera e ta. E mandatario a mustra cu cifra con KPA a haya casi 11 miyon di e 21 miyon cu a paga aña pasa. Y cu mayoria di e overtime ta bay pa e departamentonan di polis, KIA y Cuerpo Especial Arubano. Despues di KPA, esun cu mas ta haya overtime ta trahadonan di KIA (Prison) sgui pa CEA (Cuerpo Especial Arubano) (1.4 miyon na 2021) y GNC (Guarda Nos Costa) cu1.2 miyon na 2021. Ademas e mandatario a sigura cu pa tur e departamentonan en cuestion, tanto na 2019, 2020 y 2021 a paga overtime 100% tur ora.
INVESTIGACION
E mandatario a mustra tambe cu ta haciendo investigacion pa wak con miho por structura e pago di overtime, pasobra a mira cu mientras cu overtime ta pasobra normalmente tin escases di persona, cu esaki no necesariamente ta e caso. E mandatario a mustra cu ta busca hende traha y ainda e overtime ta halto pues ta un otro motibo tin cu ta pagando e overtime. Ta pensa cu esaki por ta algo structural y cu pa esey mester wak con por haci pa e pago di overtime por ta miho pa evita dimas.
ORANJESTAD – Riba cambio di aña, e asina yama Plan di Impuesto 2023 di gobierno di Aruba ta drenta na vigor. Esak ta nifica cu pa e fecha ey, e tarifa combina di BBO ta cambia pa 7%. E mandatario encarga Xiomara Maduro a sigura cu e plan tin como meta pa yega na un sistema fiscal mas simpel y husto. Aki e ta referi na e hecho cu mientras ta aumenta e tarifa combina di BBO, ta bin compensacion y reparticion husto pa e mehoracion di cumplimento di impuesto di ciudadano y bishitante.
ORANJESTAD – Cuater morto tragico den un fin di siman ta un golpi duro pa comunidad. Esaki tabata e mensahe di prome minister Evelyn Wever Croes dialuna, relaciona cu e fin di siman tragico cu Aruba a experencia. E prome mandatario a te hasta haci mencion di e accidente di un siman prome cu a cobra bida di un motorciclista hoben. Pa loke ta e fin di siman aki, e mandatario a para keto na e dos susesonan tragico separa, y a mustra cu raportanan mester determina kico a pasa exactamente. Y den cada caso, si resulta cu tin persona(nan) cu tin cu responsabilisa nan mes pa e actonan, husticia lo trata esaki debidamente. E ta conciente cu e raportnan aki lo no trece e personanan fayeci bek. E la pidi pa tene cuenta cu falta 3 luna pa aña termina y pa nos tin mas compassion y ta mas cuidadoso. Mes momento a manda palabra di forza pa famianan di e 4 fayecidonan. Por mira e mensahe completo AKI.
ORANJESTAD – Diamars dia 27 di September a celebra World Tourism Day y na mesun momento tambe a celebra Cruise Tourism Industry, cual ta un parti importante den e industria di turismo. Minister di Turismo y Salud Publico, Sr. Dangui Oduber, a inaugura e “Cruise Tourism Symposium” diamars atardi na Marriott Ballroom.
ORANJESTAD - Diamars 27 di september en conexion cu “Dia Mundial di Turismo” a tuma luga un ceremonia y ponemento di krans na Plaza Juancho Yrausquin pa relexiona riba e esfuerso di cada trahado den henter e industria turistico, for di esnan cu ta traha den sector hotelero, pa esnan cu ta traha na aeropuerto y taxistanan. Pero tambe a honra y dedica e dia na dos lider pionero den turismo, señor Juan Enrique Irausquin y señor Ike Cohen. Prome Minister Evelyn Wever-Croes den su discurso na e ocacion, a conta e storia di ambos persona enfatisando e esfuerso cu cada un a haci pa nos industria turistico.
ORANJESTAD – Gobierno di Aruba a sigura diamars den un comunicado, cu ‘no tin decision ainda ken lo reemplasa e actual minister plenipotenciario na Washington, Joselin Croes’. Esaki ta interesante mirando cu varios medio (incluyendo NoticiaCla) a raporta caba cu e posicion a keda yena caba y cu e nomber te hasta ta conoci. No solamente esey, pero e persona en cuestion, actual abogado Ronny Wix mes a confirma su funcion diamars pa NoticiaCla. E pregunta ta unda e confusion ta of ‘ken no a haya e memo’.
ORANJESTAD – Gobierno di Aruba a trata e tema di reapertura di frontera cu Venezuela diamars cu secretario di estado hulandes Eric van der Burg, cu tin e cartera di Husticia y Siguridad. Ministernan Rocco Tjon, Evelyn Wever-Croes y Glenbert Croes a reuni cu e mandatario hulandes, mirando cu e topico di estranheria ta toca diferente faceta, y ta resorta bou di diferente Ministerionan a scoge pa reuni den e constelacion aki.


c: text/html

text:
E articulo aki a wordo referi door di Angelo Angela.
Angelo Angela: Mi kier a comparti un analisis di Quito Nicolaas tocante con leu nos ta den e parti artistico/cultural.
Herencia cultural: un dama cu mester stima!
Durante mi estadia mi a bin topa cu un Aruba cu ta brota di energia. Un energia cu ta busca caminda pa e sali y plama bou di e pueblo. Esei kier men cu hendenan ta pidi pa un alternativa, algo otro y diferente banda di e fiestanan y otro formanan di pasa tempo liber. Asina tambe nos conoci un cantidad di cursonan, tayernan, actividadnan cultural, conciertonan cu a mira lus di dia.
Hopi iniciativanan nobo, manera Serena di Arikok y programanan na radio y tv a ser lansa.
Di otro banda cu binimento di e shopping-mall, e.o. Palm Beach Plaza, por dividi Aruba den un parti super-moderno y un parti cu ta keda anticua.
E parti moderno ta concentra na Paseo Herencia y ta tur locual cu ta rondona e industria di moda, e life-style y e glamour cu tur hende ke luci manera un artista. Di otro banda bo tin e parti anticua, cu a keda atrasa: nos herencia cultural, obranan teatral, literatura, actividadnan cultural. Un ehempel: Ora mi cana den Steenweg (patras di Nassaustraat) of den Oranjestraat y mi mira con a laga cierto casnan cu un balor historico bai atras, mi ta haña esaki hopi tristo cu Monumentenzorg no ta haci nada pa rescata e herencia cultural aki. Den Wilhelminastraat caba un di e casnan aki a bai perdi.
Ora mi midi e asistencia na mi propio presentacion di buki – cual tabata yen-yen – of esun di Rosabelle Illes, mi tin un cierto speransa. Tog tin hopi alma y principalmente si nan ta caranan nobo, cu ta interesa den lesamento di buki. Pues tin hopi interes y iniciativanan ta ser tuma, pero tog un caminda e situacion ta tranca y ta keda pega. Ora mi tende cu nos no conoce un cultura di lesa, e ta pone mi pensa y adapta mi criterionan. Berdad ta cu tur pais cu a ser colonisa, conoce e fenomeno cu nos no a ser educa ni lanta na cas pa aprecia lesamento. Pues mi contesta na e persona tabata: “Si nos sa esei, anto lo mester traha na esei tambe. Deshaci di tur e rasconan colonial den nos sociedad y construi un sociedad nobo y moderno.”
Hecho ta cu na Colegio awendia cu hopi dolo bo ta haya un alumno ta lesa 3 buki pa su examen. Na Korsou un 39% di e alumnonan Havo/Vwo ta lesa menos cu 1 ora pa siman y un 44% no ta lesa mes. Na Aruba e situacion lo ta mesun cos – aunke a straña mi cu no tin datos ainda disponibel – y no ta diferencia for di Korsou. E buki Kadans: Literatuurgeschiedenis di Antiyas y Aruba no ta ser uza na skol, debi cu esaki ta ser cualifica como demasiado dificil. Na momento cu mi a lesa e buki aki, mi a yega na e conclusion: Ora e studiante caba Colegio, e ta bai tin conocemento di literatura Latino-Americano, Caribense, Antiyano y Arubiano. Aparte di esei e lo cera conoci tambe cu Literatura Africano, Europeo y Mericano. Un enriquisimento di conocemento cu antes nos no tabata conoci den enseñansa.
Un di e motibonan principal cu e mecanismo ta tranca, ta debi cu e procesonan no ta re-enforsa otro. Por ehempel no tin un persona ta recensia buki den e corantnan na Papiamento, of no tin un programa di literatura na radio y tv. Of dor di e cultura di berguensa e libertad artistico no ta haya forma. E artistanan ta prefera di pinta un paisahe of un cas di antaño, enves di pinta algo cu ta refleha nos bida sexual. Pero tambe cu artistanan di exterior ta ricibi un trato preferencial riba nos propio Yiunan di tera. Pa e motibo aki tambe mester haci mas uzo di e medianan alternativa cu Internet ta brinda: un canal di tv via Internet, e-zines. Pues e uzo di e networknan social, manera e.o. Face book, Hyves, Sonico etc.etc. mester a haña un otro contenido.
Quito Nicolaas

robotstxt: allowed

filter: keep


text:
Wèpsait Komishon di Hür Boneiru
E Komishon di hür ta un organisashon imparsial pa e prevenshon, pa yuda solushoná i regla disputanan formalmente entre hürdó i doñonan di kas. Ku dunamentu di bon informashon e Komishon di hür ta orientá su mes riba prevenshon di disputa. Si hürdó i doño di kas no por sali afó nan mes, e ora ei e Komishon di hür ta ofresé yudansa den forma di informashon imparsial. Si esei no ta duna solushon, e ora ei e Komishon di hür por duna un veredikto ku ta obligatorio pa partidonan dor di huzga di e disputa di hür ta en pugna ku e legislashon i regulashon. E komishon di hür ta duna veredikto tokante:
- Preis di hür
- Oumento di hür
- Redukshon di hür
- Kosto di servisio
- Kanselashon di akuerdo di hür
- Determinashon di preis di hür
Tópiko
Prosedimentu
Ki ora bo por akudí na e Komishon di hür?
Bo no ta di akuerdo ku bo doño di kas òf hürdó tokante e preis di hür òf e mantenshon di bo kas? E ora ei posiblemente bo por embolbí e Komishon di hür pa duna un veredikto tokante bo problema.
E seshon
Si tene un seshon durante un proseso, hürdó i doño di kas tur dos ta risibí un invitashon. Kon presis un seshon ta tuma lugá, bo por lesa aki bou.
Karta di petishon i otro formulario
Riba e página aki e diferente kartanan di petishon i formularionan di e Komishon di hür ta pará. Bo por download e pdf i mand’é via pòst òf e-mail òf entreg’é personalmente.


text:
21 DI OUGÙSTÙS: DIA DI TRANSPORTE PÙBLIKÓ
MINISTERIO KONSERNÍ TRÁFIKO, TRANSPORTE I PLANIFIKASHON URBANO
21 DI OUGÙSTÙS: DIA DI TRANSPORTE PÙBLIKÓ
PUBLIKÁ RIBA 21 OUGÙSTÙS 2022
Willemstad – Gobièrnu di Kòrsou na 2017, a deklará e di tres djadumingu di e luna di ougùstùs komo Dia di Transporte Públiko. E aña aki dia di Transporte Públiko a kai riba djadumingu 21 di ougùstùs 2022.
Riba e djadumingu aki, a para ketu na e importansia di tur shofùr den transporte públiko, pa ku nan responsabilidat pa transportá tur suidadano ku e diligensha, seguridat i efisiensia nesesario.
Transporte públiko ta un medio hopi importante den nos komunidat i ta yuda e suidadano pa yega fásilmente na su destino, manera entre otro skol, trabou i kas. Tambe pa e suidadano por rekreá. Dia di Transporte Públiko ta netamente pa para ketu un ratu na e henter e sektor di transporte, su desaroyo, su defisiensia, retonan i plannan pa futuro.
Nos Transporte Públiko a bin ta pasa den diferente desaroyo ku e meta pa duna e usuario un transporte públiko mas optimal posibel. Ainda no a logra yega e meta, pero Minister Charles Cooper ta konvensí ku huntu nos por yega na e transporte públiko konfiabel, efisiente i pagabel ku komunidat meresé.
Den koperashon mutuo lo por surpasá tur opstákulo i logra é transporte públiko pa pais Kòrsou.
Minister di VVRP Charles Cooper huntu ku Servisio pa Tráfiko i Transporte (UOVV) a felisitá tur ku ta laborá den e sektor di Transporte Públiko ku e dia aki i ta deseá nan forsa i sabiduria.
Na e okashon aki, a tene un Santu Sakrifisio di Misa na Misa di Wèstpùnt.


text:
ORANJESTAD — Apenas un dia despues cu prome minister Mike Eman a termina un siman di welga di hamber, protestando contra gobierno di Hulanda y gobernador Fredis Refunjol, manifestantenan liga na oposicion a protesta ayera contra gobierno di Aruba, apoyando gobernador.
Protesta aki, na unda tambe a yama pa retiro di gabinete Mike Eman II y un eleccion nobo, tabata un iniciativa di e asina yama Grupo di Shete. Nan a entrega un manifiesto na Bestuurskantoor, unda nan a wordo ricibi pa ministernan De Meza, Sevinger y Schwengle.


text:
Despues cu algun tempo pasa a aproba e ley pa constitui e autoridad cu ta bay vigila competencia husto den nos economia, recientemente por a anuncia tambe cu e autoridad aki lo cuminza opera. Esaki a ser treci cu e hubilo necesario, indicando e logro grandi aki cu mester bay haci un diferencia grandi den nos economia. Caba, o por lo menos reduci competencia desleal, por percura pa un base mas sano den comercio, cu por conduci tambe na prijs mas faborable en general. Ta mustra tambe cu a logra esey na hopi pais caba, cu introduccion di un institucion asina. Ta di spera cu cerca nos esey tambe por ta e caso.
Sinembargo, nada nunca ta facil den e mundo aki y nos ta premira algun problema den practica cu no necesariamente tin di haci cu e autoridad mes, sino mas bien cu e manera con poder politico ta custumbra anda cu poder. Te awor tabatin suficiente caso unda un mandatario no ta comprende, o ta fingi di no comprende, cu su poder ehecutivo no ta total, y cu mester comparti esaki cu otronan cu mester carga nan responsabilidad ehecutivo. A primera vista e legislacion pa e autoridad aki ta mustra solido, cu tur e facultadnan necesario pa haya e cooperacion y documentacion necesario, tambe di cualkier actor economico cu bira suheto di investigacion.
Pero nos a bin topa tambe cu algun aspecto cu ta mustra preocupante. Esaki ta por ehemplo e articulo 4.10.1 unda ta stipula cu e autoridad ta duna e ministro, riba su peticion, tur informacion cu ta necesario pa e por haci su trabao, esta e ministro. Y despues ta bin e frase clave: āE ministro por exigi āinzageā den tur dato y documento di caso, asina leu cu esaki razonablemente ta necesario pa cumpli cu su tareanan.ā Y, ta ken ta dicidi kico ta ārazonableā den un cierto caso? E ministro, o e autoridad? Y den caso di conflicto tocante esey, ta ken ta dicidi finalmente? Ta suspende o retira e autoridad?
Aki ta bin aden e circunstancia unda cierto mandatario(nan) a surpasa nan autoridad, menciona anteriormente. Caso teorico, pero bon imaginable: e autoridad ta haciendo un investigacion den un caso importante pa comunidad, pero e ta toca interes di un empresa, o un grupo di empresa, cu tin un influencia economico/politico considerable. E linea pa yega na un mandatario den nos comunidad chikito aki no ta largo y e mandatario ta cuminza un āfishing expeditionā pa haya sa cuanto informacion a acumula caba cerca e autoridad di fair trade. E mandatario ta keda insisti cu e mester e informacion pasobra segun su opinion esey ta necesario pa e haci su trabao, manera e ley ta bisa.
Awor, lo bisa cu e ley ta duna e posibilidad pa para un mandatario cu ta bira demasiado curioso. Articulo 4.19.1 ta bisa cu e ministro ta abstene di duna instruccion cu ta relaciona cu un caso individual. Y den articulo 4.19.2 ta bisa cu e miembronan di e conseho di e autoridad y su personal no ta pidi ni ta ricibi instruccion riba un caso individual. So far, so good? Riba papel talvez, pero no den practica di tur dia. Aruba a pasa den varios experiencia unda ta Hulanda mester a interveni na fabor di autoridad local, cu tabata menaza pa un o mas mandatario cu tabata kier a stroba trabao na fabor di nan relacionnan amistoso den comercio, por ehemplo e famoso caso di 1994 cu a conduci na e promer KB cu un mandatario di Aruba a yega di haya. Mas recientemente, ta yegada di procuradornan Hulandes a silencia e pleitonan cu ministro di husticia cu tabata bira demasiado curioso pa sa cos cu no ta toca nan, no den e separacion di trabao cu mester existi.
Pero tin un otro aspecto interesante tambe, cu nos no ta scucha. Esey ta cu e ley aki por logra trece un situacion mas sano pa sector priva y consumidor, pero no por resolve e problema clave pa tur enpresa: esey ta e mal funcionamento di e aparato publico cu tin tur hende desespera. Nos a scucha promesa pa bay resolve esaki, pero nos no ta mira inciativa cu ta bay yuda. Por ehemplo, lo bin cu programa digital mas sofistica, pero esey ta bay yuda? Si no ta cambia nada na e manera cu esnan cu ta tuma decision ta anda cu e proceso, anto nada ta cambia. Un ehemplo: si bo ta haya 12.000 peticion di un cierto tipo pa aƱa, bo mester procesa un cierto cantidad pa luna, pa siman, pa dia laboral… Es decir, mil pa luna, 250 pa siman, 50 pa dia. Sin un cambio di mentalidad den e aparato, pa cuminza cerca e hefenan, e trayecto di preparacion por ta masha bunita, pero no lo bin mas velocidad den e asunto; lo gasta un dineral riba IT ultramoderno, y tur cos ta keda pega, y pakico? Pasobra e sistema ta funciona a base di tardanza pa haci hende bira desespera, y esey dado momento ta bira casi un āinvitacionā pa ofrece algo pa por haya e asunto regla… En todo ocaso, nos no ta kere cu autoridad di fair trade por yuda den problema di āred tapeā, pero por haci bon trabao si. Por ehemplo, nan por cuminza atende e caso di Setar NV, cu ta purba para tur competencia den telecomunicacion, cu apoyo di gobierno. Un bon testcase?


text:
Radamel Falcao đšđŽ
Un soño cu a bira realidad den e Copa Mundial na Rusia tabata e gol di e capitan y delantero di e seleccion Colombiano, Radamel Falaco, den e partido decisivo contra Polonia. âEl Tigreâ manera e ta wordo yama a briya den su prome mundial. Radamel ta hungado di e ekipo Europeo AS MONACO. Cu lagrima na su wowo y gradiciendo Dios den e stadion di Kazan Arena dilanti di miyon di wowo, su soño desde mucha a bira un realidad. Debi na un lesion sufri e no por a participa cu e ekipo di Colombia den e mundial di Brasil 2014. Radamel sigur ta un inspiracion pa hopi hoben, cu ora bo traha duro cu determinacion, perserverancia y fe den Dios tur soño por ser logra.
El sueño se ha cumplido.
Posted by Falcao on Monday, June 25, 2018
Carlos Vela đČđœ
Cu e pitazo cu a duna inicio na e prome partido di Mexico den e Copa Mundial 2018, y cu e hungadornan a subi e veld cu e miradanan a cay riba e hungador: Carlos Vela. E ta originario di CancĂșn, Quintana Roo, y su carera den futbol a cuminsa ora e tabata apenas un mucha. Carlos Vela a participa den e Copa Mundial Sub-17 na 2005 unda e tabata e maximo goleador. Su trayectoria ta suma na un total di 128 gol y 483 wega, y tabata un miembro clave di e participacion di MĂ©xico na e Copanan di Mundo. Cu su 29 aña di edad, Vela tin un di e miho tecnicanan di momento. Su vision di wega y capacidad pa defini un gol ta posiciona como un gran hungadornan di momento.
Que alguien me explique por quĂ© andĂĄbamos alabando a Maluma teniendo esto đ. #MexicoVsAlemania pic.twitter.com/6srukYrd42
— Alex Murillo (@AlexMurilio) June 27, 2018
Edinson Cavani đșđŸ
Considera como un di e miho delanteronan danki na su potencial, experiencia y efectividad. Edinson Cavani a anota 2 gol decisivo pa Uruguay contra e campeon di Euro Copa 2016 Portugal. El a elimina asina e campeon di Europa for di nan soño pa titula Copa Mundial na Rusia. Edinson ta participando pa di tercer biaha den Copa Mundial cu e seleccion Nacional di Uruguay. Edinson cu su 31 aña di edad ta hungador pa e ekipo di Paris Saint- Germain cu mas di 100 gol den dos di e 5 liganan mas grandi di Europa. E ta hibando Uruguay pa di 5 biaha na e cuarto di final di Copa di Mundo.
Nos lo bay sigui trece mas di e hungadornan cu ta resaltando den World Cup Russia 2018


text:
Bo mester di por ehempel papel di bon conducta pa bo peticion di permiso y lo bo por warda hopi ariba investigacion en conexion cu e papel aki. Ora di planea bo biahe pa Aruba, bo mester tene cuenta cu esaki! Si bo a planea pa bin biba na Aruba, bo mester e siguiente documentonan:
- Un paspoort valido y otorga na e pais di procedencia;
- Algun pais di procedencia ta rekeri un visa;
- Un permiso of un carta oficial di estadia;
- Un E/D Card (Embarkation-Disembarkation Card) manera cu ta ilustra aki bou, completamente yena. Esaki bo ta haya den e avion of barco, cu bo ta biahando pa Aruba cune.
Si bo no tin e tres document ariba menciona, bo no por drenta Aruba y lo manda bo bek pa bo pais di procedencia den e prome oportunidad cu presenta.
Si bo ta biaha for di Hulanda pa bin biba na Aruba, bo mester pidi tambe na e municipio unda bo ta biba, e siguiente documentonan:
- Prueba cu bo kita bo number for di e registro na bo municipio;
- Extracto (uittreksel for di registro di nacemento);
- Den caso cu bo ta casa: extracto (uittreksel) di acto di matrimonio;
- Den caso cu bo ta divorcia: extracto (uittreksel) di acto di divorcio.
Ta importante pa controla bo documentonan, ora cu e empleado di inmigracion duna bo nan bek. E documentonan aki, entre otro ta determina bo status di estadia na Aruba. Si acaso tene un control, bo mester por presenta e documentonan menciona.
Pa drenta Aruba for di cierto pais ta rekeri cu bo tin un visa. Mester haci peticion pa visa na tempo na Embahada of Consulado Hulandes den e pais di procedencia. Diferente compania di aviacion of crucero no ta aborda un pasahero cu no tin un visa valido, si e pais di destinacion ta exigi esey.


text:
Rei Momo
Seri di Herensia Kultural
Momo ta biba asina e hañ’é ku públiko. Por ehèmpel, hendenan ta kanta p’e, yam’é ayó, grita bis’é tur sorto di kos. Momo no ta bai den Marcha Grandi mas, komo hendenan ker a hort’é i a kuminsá hasta ta batié.
Despues di kimamentu di Momo algun hende sa kue su shinishi òf karbon bai kuné, pasobra nan ta kere den forsa di Momo su restunan. Rei Momo semper tin un buki den su man, ku ta un tèstamènt den kua tin skibí kiko ta su deseo despues di su morto. Hopi biaha e manera ku Momo ta kima, ta bisa algu di futuro. Ora sierto parti – su pianan òf su mannan – ke kima òf no ke kima Momo ta duna señal di kiko ta bai pasa. Segun Heroudini, hopi hende no ke kere esei, pero e ta konvensí ku Rei Momo ta disponé di podernan misterioso. Ademas di un tèstamènt Rei Momo ta bisti korona tambe.
Heroudini, ku originalmente ta fakir i goochelaar i doño di ‘Heroudini Firepower’, ta traha Rei Momo (entre tantu huntu ku su yu hòmber) no pa Kòrsou so (pa Marcha Grandi, pa Karnaval di Mucha i Karnaval di Bándabou) sino tambe pa Aruba i St. Maarten. Momo sa tin hopi sorto di kara. Ántes kabes di Momo mester a parse nos prens, awendia e parse mas por ehèmpel figuranan polítiko. Di tur manera e mester parse un hende. E por disfrasá por ehèmpel na arabir òf blo den un flus mashá nèchi mes. Ta traha su kara di yesu. Ademas di su tèstamènt i su korona, Momo semper ta aparesé komo hende hòmber.
No ta na Antia Hulandes so tin Momo. Den e siudat Ponce na Puerto Rico por ehèmpel henter e evento di karnaval ta konsentrá rondó di Rei Momo. Aya e ta símbolo di un mal monarka i tur aña públiko ta lòk e ku dushi kuminda i bibida pa e bini e siudat. Despues nan ta mat’é einan. Brazil tambe konosé for di Rei Momo, ku entre tantu un hende di bèrdat ta representá, na lugá di un pòpchi. Den e siudat Recife Karnaval ta kuminsá ofisialmente ku tokamentu di brèsbènt pa duna bon biní na Rei Momo. Na Barranquilla, Colombia tin Momo for di 1888. No ta mashá kla di unda e nòmber ‘Momo’ a sali. Kisas a derivá su nòmber di e dios griego Momos, na Roma antigua tabatin dios Momo, konosí pa su puña i chistenan inteligente.
Momo na Kòrsou
Orígen di Momo na Kòrsou ta meresé mas investigashon. Heroudini ta menshoná e maskarada di siglonan pasa i a Batimentu di Hudas, ku ta bati un pòpchi ku simbolisá figura bíbliko di Hudas. Den dékada 40 i 50di siglo pasa tabatin Momo trahá di paña bieu. Heroudini ta kòrdá ku a yega di kima Momo na Wilhelminaplein; tabata e aña ku sr. Alberto Badaraco tabata prins Carnaval. Na 1951 Heroudini a introdusí su promé Momo na Kòrsou i na 1954 na Aruba. Na 1971, ora Karnaval a kuminsá su era nobo, e promé Momo ‘moderno’ di Heroudini a mira lus di dia. Historia di Rei Momo ta bai bèk te na e époka den Biblia di Jonas i e bayena, segun Heroudini. Tabata tempu ku hende tabata peka grandemente: abusá di alkohòl i kometé adulterio. Dios a laga sa ku mester bini un fin na e pikánan ei sino e ta laga destruí e siudat. Hendenan a arepentí i parse ku promé ku tempu di kuaresma (tempu di yuna) a kuminsá, nan a organisá un sorto di marcha. Un rei na maskarada a kana den e marcha ei, komo símbolo di e pikanan. Niun hende no sa ken e figura disfrasá i ku maskarada bistí tabata, pero nan a kim’é.
Aki tambe nos ta kima Rei Momo, bispu di djárason di Shinishi 12 or di anochi. Ta toka Heroudini mes e honor pa sende Momo na kandela. Heroudini ta skupi kandela riba Momo, ku debí na su paña flamabel i su kueru di korant i erante di palu ta pega kandela un bes. Rei Momo ta muri i despues di su morto Karnaval a pasa. Ta presisamente esei ta loke Rei Momo ta simbolisá. E ta representá e elementonan ku nos mester kore kuné promé ku kuaresma kuminsá. Hasimentu di fiesta mester para, muzik mester stòp. Pero ta manera e tradishon akí ta pèrdiendo forsa. Rei Momo ta biba i muri pa Karnaval, pero Heroudini ta lamentá ku Karnaval no ta biba mas pa Rei Momo.
Portrèt:
Heroudini trahando riba Momo 2003
Rei Momo 2003
Fuentenan
Interview met Henry Bethencourt (alias Heroudini)
‘Rei Momo’, Amigoe (Carnavalseditie), 09-02-02
Websites Radio Nederland Wereldomroep, Curaçao Carnival Foundation, El Heraldo, Colombia
R. Ansano, (e-mail aan NAAM), 16-01-04


text:
Detenshon i entrada hudisial relashoná ku atrako.
KOMUNIKADO DI PRENSA 420 /2022
9 sèptèmber 2022
Detenshon i entrada hudisial relashoná ku atrako.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku investigashon den un kaso di atrako ku a keda kometé dia 1 di sèptèmber
2022 riba dos turista den Klipstraat na altura di un hotel, polis a realisá un detenshon.
Djaweps 7 di sèptèmber 2022 alrededor di 16.50’or, a detene e hòmber sospechoso
E.W.B.D, nase na Repúblika Dominikana di 38 aña di edat.
E detenshon a tuma lugá na Warda di Polis Otrobanda
Despues di e detenshon, tim di atrako a tene un entrada hudisial na un adrès na Baraltwijk
relashoná ku e kaso ariba menshoná.
A presentá e sospechoso dilanti un fiskal ouksiliar ku a ordená su enkarselamentu
pendiente di mas investigashon.


text: ORANJESTAD: Siman pasa Minister Endy Croes a reuni cu sr. Danny Maduro di Directie Onderwijs. Sr. Maduro taencarga cu infrastructura di tur e scolnan na Aruba y tin lasoestrecho cu DOW. E tabata un reunion fructifero caminda a repasa e necesidadnan di e scolnan riba e parti di infrastructura. E Mandatario di Enseñansa a sigui bisa nos sacu tin scolnan cu ta pafo di nan edificio y tin mester atenciongrandi y urgente. Nos ta trahando riba un plan a largo plaso. Tin scolnan cu mester atencion pa trabounan cu por wordologra den e cuatro añanan aki. Como tambe tin scolnan cumester di mantencion chikito pero urgente. Durante e reunion a inventarisa e diferente ayudonan cu tin mester. Minister Endy Croes a indica cu ta trahando for di Ministerio di Enseñansa hunto cu sr. Maduro pa formalisa un plan di accionpa den 2022 caba por cuminsa duna e atencionnan chikito ydirecto mesora. Trahando den cuadro cu sr. Maduro y DOW riba mantencionnan mas grandi di infrastructura pa resolve esakinan pa nos enseñansa


text: Diadomingo mainta a drenta informe di cu tin un mucha cu tabata cana su so y perdi den Papaya y un famia a avisa polis cu nan tin e mucha, mesora a dirigi un patruya na e sitio. Na yegada di e patruya a bin compronde for di e bon samaritana cu e mucha tabata cana manera perdi memey caminda pia abao riba e asfalt cayente. E dama a carga e mucha hib’e te na e patruya. Manera e patruya ta saliendo bay nan ta ser acerca pa 2 persona cu a declara cu nan tabata buscando e mucha. Polis a bay cu e mucha na warda di polis unda eynan polis atende cu e mayornan irresponsabel cu a laga e mucha muher aki sali bay riba caya pia abao sin supervision.


text:
Presenta pa Maria College MAVO.
ORANJESTAD: Diabierna anochi Minister Endy Croes a presencia e presentacion Musical ‘Planta awe, cosecha mañan’ cu Fundacion Crea y Conserva Arte y Cultura di Aruba (CCCA) y Maria College MAVO a produci bou direccion di Ferdinand Franca. E musical aki a wordo dedica na nos baluarte Sr. Vicente Ras cu a ronca e tambu den Cas di Cultura.
E After School Program (ASP) na Maria College Mavo a presenta un musical basa ribe e tema ‘Turista riba mi isla’. E ta un programa educativo despues di scol, unda e alumnonan ta siña habilidadnan di teatro, musica, baile y arte visual. E Musical a conta cu participacion di 50 hoben. A trece e historia di Aruba, canticanan di antes, bailenan di nos folklore, temanan actual y mensahe positivo pa e publico presente
Minister Endy Croes ta felicita e hobennan di Maria College MAVO, Fundacion CCCA y sr. Ferdinand Franca pa un excelente show yena cu energia, talento y creatividad.


text:
Wild Cats Guardian Group ayera, djasabra 25 di novèmber 2017, a bolbe gana e titulo kampionil den klase superior di Federashon Beisbòl di Kòrsou (Febeko). E tim a superá Sta Maria Pirates Chippie ku skor di 11-9 den e di 7 alabes último wega di final.
E kampionato di beisbòl den klase AA ku a kuminsá riba 8 di aprel dje, ayera porfin a yega na un fin. Despues dje bueltanan preliminar i semi final, tabatin hopi insidente ku a deslusí i trese tardansa den e seri final.
Un desakuerdo den e kaso dje hungadó Curtley Doran di Sta Maria Pirates, a pone ku for di djaweps 5 di oktober a para e di 6 wega dje seri final. Promé ku e dia enkuestion aki Wild Cats tabata dilanti 3-2 den e ‘playoff’.
Febeko a disidí ku ta kontinuá ku e final riba djaweps 19 di oktober, pero e enkuentro aki tampoko a sigui. Esaki pa motibu ku Sta Maria Pirates a keda insistí ku Doran den su alineashon, siendo ku Komishon di Apelashon di Febeko a konfirmá su suspenshon for dje seri.
Direktiva di Febeko, presidí pa Micheline Heyliger, a sigui pèrsistí i finalmente a haña tur nanishi den mesun direkshon pa kontinuá ku e final promé ku aña bòltu. Riba djaweps 23 di novèmber a hunga finalmente e di 6 enkuentro dje final. Sta Maria Pirates a gana e wega aki ku skor di 7-5 pa asina empatá e seri na 3-3.
Ayera, djasabra 25 di novèmber, pues tabatin e di 7 alabes último enkuentro dje seri final. Esaki wega aki tambe a tuma lugá den Tio Daou Ballpark. Tantu djaweps komo ayera vários dje hungadónan di Kòrsou ku ta militá den timnan di Liga Grandi, tabata presente.
Apesar dje bon ambiente den Tio Daou Ballpark i tambe e wega hopi emoshonante, tòg tabata reina malkontentu den Sta Maria Pirates. E asuntu a bai dje leu ei ku niun dirigente ni hungadó dje tim pèrdèdó aki no tabata presente na entrega di premio despues dje enkuentro.
For dje promé turno na bate Wild Cats a demonstrá ku ela bin pa prolongá su titulo kampionil i a skor 4 kareda. Ku 3 kareda den di 4 i 5 entrada, e tim a amplia su ventaha na 10-1 i asina sigurá e triunfo.
Sta Maria a skor 5 kareda den di 6 ining pa kòrta e desventaha: 6-10. E Piratanan no kier a entregá i a keda hinka kareda: 1 den nan di 7 i 2 den di 8 turno na bate pa hasi e skor 9-10. Ku esaki nan a mantené e speransa bibu pa purba empatá e wega den di 9 ining òf asta gana, pero e Pushinan Brabu a hinka un kareda di siguransa den kabes dje último entrada i asina bai kas ku e viktoria i e titulo kampionil: 11-9.
Pa Wild Cats: 11 kareda, 7 hit i 1 eror. Picher Ruderly Manuel a gana e wega, tirando 5,2 ining den kua ela pèrmití 6 kareda i 3 hit. Ela tira 5 base por bola i a ponchá 4 bateadó. Su kompañeronan di ekipo Raywendley van Gurp i Ardley Jansen tabata e mihó bateadónan. Van Gurp a dal 2 hit den 3 turno, empuhá 3 kareda i skor tambe 3 kareda. Jansen a konektá 3 hit den 5 turno i a empuhá 4 kareda.
Pa Sta Maria Pirates: 9 kareda, 7 hit i no menos ku 5 eror. Picher pèrdèdó a resultá Claysandy Hariquez. Sherman Lacrus tabatin mihó sifranan di bateo: 2 hit den 3 turno ku 2 kareda empuhá. Johannes Gregorius Jr a dal 1 homerun den e enkuentro aki.


text:
Diabierna anochi 3 juni 2020 tabata un anochi grandi pa e organisacion di Piedra Plat/Paradera ora cu e luznan LED a wordo sendi na e veld di SV Britannia.
27 aña pasa pa medio di e tempo ey minister di deporte mr Hendric Croes cu a hasi posibel cu basta veldnan di futbol na Aruba a haña iluminacion cual tambe tabata inclui SV Britannia.
Después di 27 aña directivanan di SV Britannia/CB Piedra Plat a sigi traha y awe por a cambia e luznan tradicional pa luznan LED.
Dos ventaha grandi cu e luznan LED aki tin ta cu nan ta usa 25% menos di coriente y tambe nan ta mucho mas cla cu e luznan tradicional.
Na e ocacion aki a entrega ex minister di deporte señor Hendric Croes un plakaat di reconocimiento.
E luznan LED a wordo sendi pa Sr. Eddie Berg hunto cu prome minister señora Evely Wever Croes.
Na final tabata tin un sorpresa ora cu a nombra e Skybox di SV Britannia na nomber di señor Eddy Berg.
Después tabata tin wega di fogeo entre e team di cas contra di United, cual wega tabata di masha bon nivel. Tambe kier a gradici comicion di refree cu a coopera cu e ocacion aki.
Un danki ta bai na tur persona, instancia, comercio, directiva, comicion, Quick Electrical y Time Line Servises pa e bunita trabao cu ta wordo hasi pa nos hubentud.


text:
Hengelo, Hulanda – E organisashon di FBK Games a anunsiá awe ku Churandy Martina lo partisipá den e kompetensia di FBK Games Hengelo. E kompetensia lo tuma lugá riba 8 di yüni 2013 i Martina ta preparando pa kore 200m.
FBK Games Hengelo ta un kompetensia internashonal di atleta nan profeshonal ku ta tuma lugá na Hulanda. E kompetensia aki ta forma parti di IAAF World Challenge huntu ku entre otro kompetensia nan na Rio de Janeiro, Mosku, Daegu, Osaka, Dakar i Berlin. Martina ku ta e Hulandes di mas velos, ku tempu nan di 9.91 sekònde riba 100m i 19.85 riba 200m ta un di e atrakshon nan prinsipal den e kompetensia aki.


text: ORANJESTAD: Siman pasa Minister Endy Croes a ricibi bishita di sr. Shurty Tremus organisado di e exitoso campeonato pa hobennan ‘Baseball in Paradise’. Den luna di october di aña pasa un total di 28 ekipo di baseball a bin Aruba p’e prome edicion di ‘Baseball in Paradise’ unda cu 450 hoben di diferente pais a participa den e campeonato. Casi 100 wega a wordo hunga den un siman riba diferente veld di baseball. E organisacion a cuminsa cu e prepacionnan pa organisa e di dos edicion di ‘Baseball in Paradise’ cu ta programa pa tuma luga den luna di october di e aña aki. E Mandatario di Deporte a informa cu ya caba tin 8 ekipo di Hulanda y tambe tin ekiponan di Curaçao cu a confirma cu lo ta Aruba. A compronde cu tin ekiponan di Italia cu tin interes pa participa den e di dos edicion di ‘Baseball in Paradise’. E ekiponan di baseball di Aruba tambe lo participa den e campeonato aki cu ta pa hobennan di edad di 12 – 18 aña den diferente liga. Durante e reunion sr. Tremus a elabora riba e ultimo desaroyonan di e campeonato. Nos ta sondea e posibilidad con Gobierno di Aruba por aporta na e campeonato aki. Na luna di october 2021 e delegacion di Hulanda tabata riba 300 hende y pa e aña aki e interes ta hopi grandi cu ta premira cu lo surpasa 400 hende. Pa finalisa Minister Endy Croes a bisa cu lo bay duna contenido ne peticion di sr. Tremus pa wak den ki forma Ministerio di Deporte por aporta ne bunita proyecto aki pa nos hobennan.


text:
KRALENDIJK – Suidadano Eugene Rosauro Marinus a presentá na Radio Live 99.9 FM, pa ekspresá un situashon desagradabel tokante un toro di 4 aña bieu. A bai polis di bario, gezaghèber Edison Rijna i e departamentu di Toezicht en Handhaving, sinembargo nada a sosodé. El a konta ku e huntu ku otro habitantenan di Bario di Tera Kòrá, a skirbi i firma un karta i a entregá esaki na esnan ariba menshoná. Ta trata di un karta ku a bai for di 5 luna pasa fechá 3 mart 2020.
“Bisiñanan a firma e karta i a pidi pa yudansa pa e problema. Ta trata di un toro i e situashon ta fastioso. E animal ta grandi i ta kousa hopi molèster di holó stinki i muska den e área. E famia doño di e toro ta bisa ta nan bestia di kas, sinembargo esei no por. E toro no tin falta, sinembargo e doño tin ku buska un solushon, esta hiba e toro otro sitio. E situashon ta na Kaya Theresa F. Ilario, den Tera Kòrá. Polis di bario a bisa e hendenan ku e toro no por keda na e sitio, sinembargo e animal no a disparsé. Ta notabel ku e bestia ta yená ku muska rònt di dje. Ya 5 luna a pasa i nada no a sosodé. E parti di higiena ta laga hopi di deseá den e área kaminda e toro ta. Nos a komprondé ku e doño di e toro tin pèrmit pa kria e bestia na e kas, loke ta imposibel kon nan a yega na e pèrmit,” Marinus a bisa.
Riba potrèt e toro den kura di kas den bario Tera Kòrá.


text:
Den prome seconde di wega por a ripara cu tabata e derby di capital. Den e prome 15 minuut nan wega hopi sera y hopi fysiek di tur dos banda. Pero na di 20 minuut un fout grandi entre defensa y keeper di River Plate unda Ronald Gomez ta probecha esaki y duna un bunita pase pa Juan Santos unda ta score 1-0. River Plate a keda hunga nan wega y purba di sera tur e hungada nan di RCA pero asina mes Ronald Gomez ta bolbe recupera e bala y los un tiro cu ta dal na banda di net. Den e ultimo minuut di e prome tempo tur dos team a haña chens pa score pero sin resultado y asina halftime ta bai 1-0 aden pa RCA.
Di dos tempo ta cuminsa hopi desordena di tur dos banda, unda por a wak hopi bala insigur. Pero poco poco RCA a cuminsa domina e wega mas y mas, unda a obliga River Plate bai atras riba nan tereno. Tur dos coach ta hasi nan respectivo cambios nan. River Plate no ta baha cabes y ta hanja sierto chens nan pa empata e wega. Pero den un mal hungada na di 62m. den medio campo di River Plate unda e bala ta wordo mal hunga RCA ta counter y un bunita hungada na linja di Kylliam Toro unda e ta lora e bala den pia di Jean Luc Bergen unda esaki ta buta e bala den skina unda keeper no por a hasi nada y RCA ta bai ariba 2-0. Aki por a ripara River Plate a perde por complete consentracion y RCA ta probecha di esaki hopi bon y den 71m. un bunita bala ta wordo lora unda Ronald Gomez no ta pensa dos biaha pa domina esaki y los un tiro cu keeper no por reacciona y asina wega bira 3-0 pa RCA. Gol aki a kaba di kibra River Plate por completo unda hungador di River Plate ta hanja su di dos carchi geel ( cora ) asina keda ku 10 hungador. RCA ta sigi domina e wega y ta score 2 gol mas na minuut nan 82 ( Ronald Gomez ) y 89 ( Jean Luc Bergen ) pa asina RCA gana e wega 5-0. Na di 89m. un otro hungador di River Plate ta hanja su di dos carchi geel y mester abandona terreno y asina River Plate ta kaba cu 9 hungador. Cu e victoria aki RCA ta pasa pa final y hunga contra Britannia dialuna 25 januari.


text:
Departamento di Mayordomia
Declaracion di Mision
Enfatisa e señorio di Dios integrando e evangelio den e estilo di bida, motivando tur pa ta mayordomonan fiel y facilita sociedad cooperativo cu Dios .
Declaracion di Filosofia
Mayordomia ta un estilo di bida, caminda un persona ta acepta e señorio di Dios y ta traha den sociedad cu Dios, como un administrador di Su negoshi akin a tera. Mayordomia a cuminsa cu e mesun acto di creacion, Dios a crea Adam y Eva den su mesun imagen. Atrabes di esei E’la establese un relacion intimo cu mester florece atrabes di tempo cu ta wordo dedica cun’E. E imagen di intimidad comparti, ta fundamental pa nos compronde e principio di Mayordomia Biblico.
Mayordomia Biblico ta representa un asunto di relacion y no financiero.
Nos ta adora Dios y ta reconoc’E como Señor atrabes di nos fidelidad den debolbe un diesmo fiel. Nos ta admiti atrabes di esaki, cu tur loke nos tin ta pertenece na Dios. E ta exigi di nos pa dun’E señorio den e uso di nos “Tempo” como tambe nos posesionnan materialistico.
Den e manera aki, Mayordomia tin di haber cu tur aspect di estilo di bida Cristian. E ta prove e fundeshi y motivacion pa testimonio y ministerio.
Proposito y Funcion
E departamento di Mayordomia di Mision Aruba ta compromiti pa “capacita cada miembro pa responde na e gracia di Dios dor di dedica turn a Dje. Nos responsabilidad ta involucre mas cu simplemente plaka. E ta inclui, pero no limita na, e cuido apropia y uso di nos curpa, mente, tempo, habilidad, don spiritual, relacion, influencia, idioma, e ambiente y posesion materialistico.


text:
Polis di districto di Playa a ser pidi cu urgencia pa atende cu un caso di atraco na Tarabana. Na nan yegada ta trata di un luga di loteria “Tarabana Lottery” cu ta situa net banda di Tarabana Supermarket.
E señora victima a conta cu net na momento cu e tabata cla pa bay cas, un homber cu jacket shinishi a pasa y horta su benta di dia. El a bay cu un total di 300 florin, a mire core na pia bay direccion di San Barbola. A notifica slachtofferhulp y ambulance pa bin atende cu e señora victima aki. Tur cos ta mustra cu e atracado a agredi e señora aki.


text:
ORANJESTAD – Awe henter mainta a bay na tratamento di e caso penal contra e hombernan J.G.G., A.V.R.(19), A.V.(24) y J.J.(19), kendenan ta sospechosonan den un caso di tiramento na Yaburibari.
ARUBANATIVE por a compronde cu Fiscal ta acusa nan di intento di asesinato y posecion di arma di candela. Fiscal ta acusa nan tambe di tabatin un of mas arma di candela entre 28 y 29 Maart 2022.
Fiscal a bisa cu J.J. tambe ta wordo acusa cu dia 4 Juni 2020 a dal un persona mokete na cara y cabez y kibra su bril. Tambe 10 October 2020 a maltrata dos otro persona cu mokete, boter y piedra.
HOMBER TIRA NA BUSHIRI
For di tratamento di e caso por a compronde cu dia 28 Maart 2022 den oranan di anochi, esnan di gang di Yaburibari lo a pasa den auto y tira e homber D. den pia na Bushiri. Esaki pasobra cu esnan di Bushiri lo a bati formal un miembro di e gang di Yaburibari. E tiramento aki a causa cu e gang di Bushiri a dicidi di tuma venganza pa D. y a bay pa tira na Yaburibari. Eynan tabatin un bashamento di bala pasobra esnan di Yaburibari tabata sa cu e gang di Bushiri lo bay tira y tabata warda nan. Tabatin tiramento riba e auto den cual e grupo J.G.G., A.V.R., A.V.(Pompolonchi) y J.J. tabata y di e grupo tabata tira bek. A haya impacto di bala riba e auto.
BASHA BALA NA YABURIBARI
Hues a bisa cu dia 29 Maart 2022, un tiramento a sosode na Yaburibari. Hues a interoga e chofer di e auto A.V.R. El a bisa cu tanto dia 28 como 29 Maart nan a bay Yaburibari y den e auto tabata J.G.G., A.V. y J.J. El a bisa cu A.V. y J.J. tabata arma y nan a bay na cas di A.B. Ta asina cu A.B. a mira nan y a bay paden. Nan a sigui pasa bay. Segun A.V.R., nan a bis’e pa bay Noord pa mira si ta topa J.A. Parce cu A.V. y J.A. lo tin problema cu otro. Nan no a mir’e. E ora ey a dicidi di bay cas. Su siguiente dia, 29 Maart 2022, nan a sali atrobe y na un supermercado na Yaburibari a mira J.A. a baha for di su auto. J.J. kier a tir’e pero door cu tin hende pafor di e supermercado, e no a tira. Un rato despues a pasa un auto sin lus sendi y J.J. a bisa pa sigui nan pasobra e auto ta parce esun cu a haci e drive by shooting na Bushiri. Nan a sigui su tras y J.J. a tira riba e auto.
Hues a mustra cu promer tabatin tiramento riba un Ford Escort blanco na altura di JZ Wheels. Den e auto lo tabata L.K. y A.M. cu lo ta di e gang di Yaburibari. Ora cu A.V.R. a bay Yaburibari y a para na cas di A.B., tabatin tiramento riba otro. Danki Dios ningun hende a resulta herida.
SOSPECHOSO TA ADMITI DI TIRA
Hues puntra J.G.G. si el a tira na Yaburibari. J.G.G. tabata sinta dilanti den e auto banda di A.V.R. El a bisa cu e no a tira. E tambe a bisa cu A.V. y J.J. tabata esnan arma y tabata sinta patras den e auto.
Hues a puntra J.J. kico a pasa. El a admiti di a tira 1 biaha na cas di A.B. Hues a bisa cu na Polis el a bisa cu e no tabata tin nada di haci cu e caso. El a bisa cu e, A.V.R. y J.G.G. tabata den e auto. El a bisa cu nan a tira promer y despues el a tira riba un persona. El a bisa cu e no sa kende A.B. y J.A. ta. Hues a bisa cu e ta sorprendi cu J.J. no sa pasobra anterior nan a bay busca J.A. Riba e preguntanan di Hues, J.J. a desmenti di ta forma parti di un gang. El a bisa cu e no tin nada di haci cu e tiramento na Bushiri. Segun Hues, e cos ta cu kier a tuma venganza di e tiramento na Bushiri. J.J. a bisa Hues cu A.V. no tin nada di haci cu e caso aki y no tabata den auto. Hues a puntra J.J. pakico e tabatin un arma cun’e. El a keda wak Hues pero no kier bisa nada. Despues di papiamento di Hues, na dado momento el a bisa cu e tin e arma pa defende su mes. Hues a puntra J.J. si e ta tapa pa A.V. pasobra e ta bisa cu A.V. no tin nada di haci pero A.V.R. y J.G.G. ta menciona cu A.V. tabata den e auto. J.J. a bisa Hues pa puntra A.V.R. y J.G.G. Hues a bisa cu e tin e impresion cu J.J. no ta papiando e berdad. J.J. a bisa cu e ta bisando e berdad.
SOSPECHOSO TA NENGA DI A TIRA
Hues a puntra A.V. si el a tira. A.V. a desmenti categoricamente di tabata den auto y a tira. El a bisa cu e conoce A.V.R. y J.G.G. pasobra A.V.R. sa graba musica p’e. El a bisa cu e no conoce J.J. Hues a puntra pakico A.V.R. ta menciona su nomber. Segun A.V., e no sa si ta pasobra A.V.R. tabata graba p’e, lo a menciona su nomber. Hues a puntr’e si e sa di e tiramento na Bushiri. El a desmenti y a bisa cu e ta biba na Hato. Hues a puntr’e si e tin arma of tabatin arma den su man. El a desmenti. El a desmenti di tabata envolvi den e tiramento den vecindario di JZ Wheels. E ta para riba cu e no tin nada di haci cu e casonan di tiramento. El a bisa Hues pa laga Recherche mira e camera na JZ Wheels y mira si e ta envolvi. El a bisa cu A.V.R. ta bisa cosnan y despues J.G.G. ta papia di otro cos. E no sa ki plan nan lo tin.
SOSPECHOSO MENAZA DEN KIA
Abogado mr. Croes di A.V.R. a puntra su cliente si el a wordo menaza varios biaha den KIA pa cambia su declaracion. Segun A.V.R. den KIA el a wordo menaza pa cambia su declaracion y menciona otro hende. Riba pregunta di abogado el a bisa cu J.J. y A.V. ta esnan cu a menaza.
MALTRATO
Hues a bisa J.J. lo a bringa cu grupo y e hombernan T. y V. a resulta herida. Esaki sosode October 2020. El a bisa cu e tabatin problema cu T. y V. E tabata hunto cu otro 3 riba bicicleta y a bay riba nan. J.J. a admiti di a forma parti den e pelea entre 2 personanan. 4 Juni 2020 e lo a maltrata e homber H. Esakinan sosode tempo ainda J.J. tabata menor di edad.
EXIGENCIA DI FISCAL
Fiscal a bisa Hues cu tur 4 sospechoso ta pa un caso hopi serio. E ta haya legalmente proba e tiramento. Na opinion di Fiscal, e caso aki ta relaciona cu problema entre grupo di Bushiri y esnan di Yaburibari. Parce cu a bati un miembro di gang di Yaburibari cu ta di J.A. 28 Maart 2022, D. a wordo tira den pia den oranan di anochi na Bushiri den un drive bay shooting. Door di esey e grupo di Bushiri kier tuma represaya. 29 Maart 2022, A.V., J.J., A.V.R. y J.G.G. a bay den auto maneha pa A.V.R. pa tira na Yaburibari. J.J. y A.V. tabata sinta patras. Nan a mira J.A. para na un supermercado y J.J. kier a baha pa tir’e pero door di mucho hende, no a haci’e. Despues a bay tira riba auto Ford cu ta auto di K. Segun A.V.R., ta J.J. a tira cu arma cu el a haya for di A.V. A haya impacto di bala den bumper patras cu a perfora auto y bay pega den asiento patras. 29 Maart 2022 anochi, e tiramento a sosode entre grupo di Bushiri y Yaburibari. A.V. y J.J. a tira riba cas di A.B. y a tira riba un Tercel berde den cual B. tabata core pa parti corant. Segun A.V.R., A.V. a bisa cu el a tira riba e Tercel. Segun nan, B. lo ta forma parti di e gang di Yaburibari. A.V. ta para riba cu e no sa nada di e tiramentonan y cu lo ta un plan a traha contra dje. Na opinion di Fiscal e declaracion di A.V. y J.J. no ta berdad y mester pone nan un banda. E ta haya cu A.V. y J.J. tabata kier mata J.A., A.B. y B.
Fiscal a bisa cu A.V.R. a declara cu A.V. a bisa e plan pa bay check e cas y despues ta tira J.A. Fiscal ta haya cu A.V.R. y J.G.G. ta complice di e intento asesinato. Pa loke ta e peleanan di caya di J.J., Fiscal ta pidi Hues pa declara J.J. liber di e pelea cu e hombernan T. y V.
CASTIGO
Fiscal a bisa cu e posecion di arma den hubentud ta alarmante. Ministerio Publico ta baha pisa pa posecion di arma, caminda ta exigi 2 aña di prison.
Pa loke ta e caso di tiramento na Yaburibari, el a bisa cu e auto di A.V.R. lo keda confisca pasobra el a wordo usa pa e tiramento. Fiscal a bisa cu e ta tene cuenta cu A.V.R., ta promer biaha cay cu e ta sera. Tambe cu el a coopera cu e investigacion y su edad hoben.
Fiscal a exigi 4 aña di prison di cual 6 luna ta condicional, cu un tempo di prueba di 3 aña. Fiscal a sigui cu J.G.G., kende tambe ta promer biaha cu e ta cay sera y tambe a coopera cu e investigacion. Fiscal a exigi e mesun 4 aña di prison, di cual 6 luna ta condicional cu un tempo di prueba di 3 aña.
Pa A.V., Fiscal a mustra cu na 2016, a condena A.V. pa maltrato y na 2019 a wordo condena pa intento mata. E ta haya cu e castigonan aki no a yuda trece cambia. Tambe el a cuestiona e hecho cu A.V. no kier para responsabel pa loke el a haci. Fiscal a exigi 10 aña di prison.
Pa J.J., Fiscal a bisa cu e no a tuma responsabilidad completo. El a exigi 7 aña di prison.
Despues di a scucha defensa di e abogadonan, Hues a bisa cu otro luna lo tin sentencia.


text:
CMC versus ADC
Na 2019 Gobièrnu a palabrá ku CMC i ADC, ku ADC ta bira e laboratorio pa duna servisio
na CMC.
Tur dos instansia, CMC i ADC, na final di kuenta ta propiedat di Gobièrnu.
A base di e palabrashon aki hasi ku Gobièrnu i CMC, ADC a tuma e personal di
laboratorio di Sehos den servisio i a invertí den laboratorio na Otrobanda. Tambe komo
konsekuensia di e palabrashon aki, ADC a disidí ku e no ta drecha e edisisio bieu, pero
traha un edifiso nobo serka di banda esun di CMC den Otrobanda.
E klousula den e kontrato entre e dos entidatnan di Gobièrnu pa evaluá e servisio
despues di 5 aña, tabata pa mehorá kualkier defisensia ku por a surgí den e servisio.
Gobièrnu aktual tin razon di dal man riba mesa i eksigí pa e palabrashon ku a hasi ku i
entre su entidatnan ta keda na vigor i ku mester solushoná kualkier problema.


text:
LOS ANGELES – Jemyma Betrian a kuminsá su karera den Mixed Martial Arts (MMA) na un manera espektakular. Jemyma ayera tabata tin su promé pelea di MMA ora ku e la enfrentá Hadley Griffith den e kartelera di Lights Out Promotions, Chaos at the Casino 5.
Apesar ku ainda por a nota e estilo di Muay Thai Kickboxing den Jemyma e la sa di dominá e pelea i nòkout su rival den 47 sekònde di e promé asalto. “Ora ku e la kai, ma stop di bringa paso den kickboxing ta bin e konteo, pero mes ora mi skina a kuminsá grita pa mi sigui bringa,” Jemyma a bisa.
Jemyma ku ta e aktual kampion WBC Muay Thai i tin un rèkert di 35-2-1 ta bai sigui ku su karera den MMA. “Mi ta bai sigui focus riba MMA, mi tin hopi di siña ainda,” Jemyma a terminá bisando.
Den un deklarashon e kontrinkante di Jemyma, Hadley Griffith a manda un atvertensia pa tur bringadó di 115 liber pa nan tene kuenta ku Jemyma Betrian. Segun Griffith, Jemyma ta bai hasi algu grandi den e divishon. Mas aleu, Griffith a gradisí Jemyma pa un bon pelea i a duna di konosé ku pronto Jemyma lo tin un título di MMA riba su nòmber.
Video di e pelea hasi dor di un fanatiko


text:
Maneha bo negoshi
Marketing y benta
Traha un marketing plan pa convence e consumidonan pa cumpra bo productonan of servicionan, y despues bo lo dicidi con bo lo acepta e pago ora di realisa un benta
Contenido
Traha un marketing plan
Marketing ta tuma tempo, placa y preparacion. Un di e miho maneranan pa keda riba schedule y den e budget ta pa traha un marketing plan. E ta describi e accionnan cu bo mester tuma pa bo logra haya clientenan potencial pa cumpra bo productonan of servicionan.
Bo business plan mester contene e elementonan central di bo strategia di marketing. Bo marketing plan ta bira bo strategia den accion.
Uza e seccionnan aki den bo marketing plan
Mayoria marketing plan ta cubri e topiconan aki. Manera semper uza loke cu ta traha miho pa bo negoshi.
Mercado di enfoke (Target market)
Describi bo audiencia den detaye. Observa e tamaño, demografia, e caracteristicanan uniconan y e tendencianan di e mercado cu tin relacion cu e demanda di bo negoshi.
Bentaha competitivo
Describi kico ta duna bo producto of servicio un bentaha riba esun di e competencia. Kisas e lo ta un producto miho, e prijs ta mas barata of un experiencia excelente pa e cliente. Tin biaha un certificacion ecologico of den bo label cu ta para, ‘made in Aruba’, por ta un factor importante pa e clientenan.
Plan di benta
Describi literalmente con bo lo bende bo servicio of producto pa bo clientenan. Menciona e metodonan di benta cu bo lo uza manera retail, wholesale of bo mes un tienda online. Splica cada paso cu bo clientenan lo tuma unabes cu nan dicidi pa cumpra.
Marketing y metanan di benta
Describi bo marketing y metanan di benta pa e siguiente aña. Marketing comun y metanan pa bende ta pa aumenta e email suscritonan, aumenta participacion den mercado (market share) of hisa e benta cu cierto porcentahe.
Plan di accion di Marketing
Describi con bo lo logra bo marketing y metanan di benta. Menciona e canalnan di marketing cu bo lo uza, manera publicidad online, propoganda pa radio of billboards. Splica bo strategia di prijs y con bo lo uza promocionnan. Pensa y describi tocante e sosten di e clientenan despues di e benta.
Presupuesto (Budget)
Inclui un descripcion (breakdown) completo di e gastonan den bo marketing plan. Purba di ta mas exacto cu ta posibel. Bo lo kier sigui monitor bo gastonan unabes cu bo pone bo plan den accion.
Planea pa compara bo gastonan di marketing banda di e benta cu ta genera ganashi pa e negoshi. Bo kier ta sigur cu bo ta haya un return on investment (ROI) positivo.
Algun tactica ta dificil pa midi – manera publicidad cu ta geprint of ‘word-of-mouth campaigns’. Bira creativo y uza conseho di otro, pero sea consistente con bo ta midi e efectonan di bo esfuersonan di marketing.
Un marketing plan mester wordo mantene cada aña. Midimento di e return on investment (ROI) lo yuda bo pa sa cua parti di e plan ta traha y cua parti mester haya un update.
No lubida riba e imagen di e negoshi
E influencia cu e imagen di un negoshi tin den marketing y benta hopi biaha nan ta wordo lubida.
Elementonan simpel riba e imagen di bo negoshi manera e uniform di bo trahadonan, unda bo producto ta wordo traha of si e proceso di debolbe bo producto ta contribui na e experiencia positivo di bo clientenan. E experiencia aki ta forma con e clientenan ta wak bo compania y por influencia si acaso nan lo bira un cliente loyal pa bida largo of lo bisa un amigo pa keda leu.
Scoge con bo lo acepta pagonan
E tipo di pagonan cu bo acepta lo por tin impacto riba bo marketing y benta. Acepta e formanan di pago cu ta efectivo den costo, sigura y ta provee un experiencia positivo pa bo clientenan.
Bo lo mester un cuenta di banco pa negoshi sin importa ki sistema di pago bo scoge.
Debit / Credit cards
Pa por acepta debit y credit cards, bo lo mester aplica pa esaki na un banco. Pa esaki bo lo mester paga un suma chikito pa cada procesamento di transaccion y tambe bo mester paga e costo di instalacion di e aparato.
Cash
Hopi companianan chikito ta acepta cash solamente pa nan bentanan pasobra esaki ta mas lihe, facil y economico.
Si bo ta acepta cash, corda cu sumanan grandi por aumenta cu lo tuma hopi tempo pa conta y cu tambe lo exigi riesgo di seguridad adicional. Bo lo kier segura bo cash, manera un caha di registro y un caha fuerte (safe).Scroll To Top


text:
Yuda personanan ku tin un keho di e manera korekto. Esei ta parti di bon servisio. Pero ta kon ta hasi esei? Nationale ombudsman ta duna outoridatnan hèrmènt práktiko pa por profeshonalisá nan maneho di keho. Banda di esei e ta organisá tayer grátis tambe.
Ora ku ombudsman a ripará ku instanshanan gubernamental ku mas frekuensha ta bati na su porta ku e pregunta ta kon nan mester manehá sierto keho el a skirbi ‘Ombudsvisie op professionele klachtbehandeling’. Na 2018 e ‘Vishon di e defensor di pueblo pa kon manehá keho di manera profeshonal’ akí, a keda skirbí den koperashon estrecho ku esnan ku ta manehá keho na gobièrnu.
Tuma siudadano na serio
Aki den tin pará kiko esnan ku ta manehá keho tin mester komo un bon base. Pensa por ehèmpel riba konosementu i abilidat, pero tambe riba aseptabilidat i un kultura habrí den kua esnan ku ta duna guia, ta hunga un ròl importante. E punto di salida sentral di Ombusvisie ta ku mester tuma kada señal di malkontentu di siudadanonan na serio, anto ku mester garantisá e persektiva di e siudadano semper.
Mas importante ku sistema
E manera kon ta komuniká ta un opstákulo importante den maneho di keho interno na organisashonnan gubernamental. Hopi siudadano ta haña gobièrnu distante i formalista. Frekuentemente ta reakshoná riba keho bisando ‘Asina e ta den nos sistema, pues asina ta’. Ombudsman ta yama atenshon di gobièrnu riba esaki. E ta enfatisá ku kontakto personal entre siudadano i gobièrnu mester keda eksistí. Sistema no por ta - ni bira - mas importante ku hende.
Tayer
Eva Roest ta e lider di proyekto di maneho di keho profeshonal. E ta splika di ki manera Ombudsman ta yuda organisashonnan gubernamental. “Ta mas ku klaro ku nos ta tèst maneho profeshonal di organisashonnan gubernamental pa medio di nos investigashonnan i nos ta publiká un rapòrt. Den esaki nos ta hasi rekomendashon konkreto pa mehorá maneho di keho, basá riba nos Ombudsvisie. Banda di esei tin organisashon gubernamental ku ta tuma inisiativa i pidi nos pa mehorá nan maneho di keho. Nos ta yuda nan entre otro pa medio di tayer.
Mehorashon
Señora Eva Roest ta mira ku organisashonnan gubernamental den práktika, realmente ta hasi algu ku e konsehonan di Ombudsvisie i Nationale ombudsman. Komo ehèmpel di un di e instanshanan gubernamental e ta menshoná Landelijk Bureau Inning Onderhoudsbijdragen (LBIO). Na LBIO maneho di keho realmente a mehorá.
LBIO ta sòru pa e alimentashon pa mucha òf partner ku hues a stipulá, realmente yega kaminda e mester yega den kaso ku esaki no bai di mes. Den kasonan asina e ofisina akí tin di aber ku èks partnernan ku tin un relashon mutuo gravemente perturbá.
Manera tur organisashon, LBIO tambe ta risibí keho. Señora Eva Roest ta bisa: “Ya pa un periodo largu, nos tabata haña señal ku e maneho di keho di LBIO lo por mihó. Anto ta pa e motibu ei na 2019 nos a kuminsá nos propio investigashon. Nos a pone maneho di keho di LBIO na prueba di nos vishon riba maneho di keho profeshonal pa e periodo di 2015 te ku 2019.”
Ombudsman a konkluí ku na LBIO lo mester bin hende pa manehá keho ku ta distanshá di e proseso primario. Banda di esei el a mira posibilidat pa mehorá e registrashon i evaluashon di keho. E komunikashon ku e siudadano tambe por tabata mas simpel i neutral.
Dil ku malkontentu
Den e rapòrt ‘Van omgaan met onvrede naar leren van klachten’ e Nationale ombudsman a duna seis rekomendashon ku kual LBIO lo por sigui mehorá nan maneho di keho. Señora Roest ta konta: “LBIO a duna di konosé ku e ta bai sigui kasi tur rekomendashon di nos rapòrt, anto ku nan ta bai profeshonalisá nan maneho di keho. Entretantu por ehèmpel LBIO a drecha notabelmente e kalidat di e manera ku ta manehá kartanan di keho.”
Tayer grátis
For di 2018 Nationale ombudsman ta ofresé tayer grátis na instanshanan gubernamental ku tin nesesidat pa mas konosementu tokante maneho di keho. E tayernan ta masha práktiko i ta kontestá preguntanan manera:
- Kon ta rekonosé malkontentu promé ku tin un keho ofisial, anto ta posibel pa solushoná esaki di manera informal?
- Kon ta dil ku keho kompleho?
- Anto bo ta keda pensa aktivamente ku e siudadano?
Durante e tayernan partisipantenan ta interkambiá eksperiensia i haña tep ku nan por pone den práktika mésora. Banda di esei nan ta haña splikashon kla a base di Ombudsvisie, tokante e ròl di e Nationale ombudsman i su vishon riba maneho di keho profeshonal. Eva Roest ta klousurá bisando: “Na promé lugá nos ke papia ku e partisipantenan i laga nan pensa tokante kon por mehorá den práktika.”
Ya tin un gran kantidat di instansha gubernamental entre kua polis, Sociale Verzekeringsbank, Belastingdienst i diferente munisipio a sigui e tayer.
Inskribí pa e tayer
Bo tin interes den un tayer? projectpk@nationaleombudsman.nl


text:
KRALENDIJK — Awe merdia a drenta notifikashon di un aksidente den e bario di nawati na altura di kaya platina i kaya nikkel. Aki pa motibu deskonosi e shofur a perde kontrol riba su bolante i a bai aksidenta den un pida mondi. Despues di e choke, huma a kuminsa sali for di e pikop aki i despues di unratu ela pega kandela i kima por kompletu. Ta trata aki di un pikop marka chevrolet basta konosi aki na Boneiru dor ku e tin un sofa den baki. E shofur a logra sali for di e pikop aki i yega poli ku un otro persona mientras ku brantwer i polis a keda dirigi na e sitio. Brantwer a domina e kandela aki rapido mirando ku e kandela a kuminsa ekspande den e mondi aki.
Ainda no ta konosi si tabata tin un pasahero huntu ku e shofur. E kompania di roadservice tabata tin doloi kabes pa saka e pikop aki.
FUENTE: LIVE 99 FM


text:
CARCHINAN PA FLIP FLOP FESTIVAL 2018 NA BENTA ROND DI ARUBA
Manera a comparti cu proximamente 28 – 29 y 30 di April 2018 lo tuma lugar e di ocho edicion di Flip Flop Festival riba e beach di Bushiri. Pa cu e festival aki por menciona cu e fanaticonan di e artistanan a sa di cuminsa busca nan carchi. Esaki ta conta tanto pa e categoria di entrada general, vip weekend pass y pa mesa.
Den fin di siman e carchinan pa entrada general den e categoria di “Early Bird” a sa di caba ariba diasabra. Esaki a hasi cu actualmente e entradanan general ta na benta pa 75 florin pa persona. Apart di entrada general tin e categoria di Week End VIP Pass cual ta duna e persona acceso na tur tres anochi di e festival. Tanto e ‘Welcome Party’ dia 28 di April na Emotions, E ‘Pool Party” na Aruba Renaissance Hotel dia 29 di April y e concierto principal dialuna dia 30 di April 2018. E sigiente dia ta un dia liber nacional.
Pa loke ta e Week End VIP pass esaki ta dunabo acceso durante e concierto pa e area di Standing VIP cu ta ubica net dilanti e stage. Pues aki tin e mihor bista riba e artistanan. E prijs pa e seccion aki actualmente ta na benta pa Awg. 125,- y lo subi ora e cantidad limita caba.
Pa loke ta e Mesanan di VIP esakinan tambe ta duna acceso na tur tres anochi di e festival y durante e anochi di concierto lo ta riba un plataforma halto pa un tremendo bista. Pa VIP por jama : 735-1507.
E carchinan ta obtenibel na Citgo Palm Beach, Citgo Boulevard, Citgo Santa Cruz y Citgo Essoville.
Artistanan confirma: Fat Joe, Alborosie, Karol G, Beenie man, Jeon and Special Guest, Natty Rico, Freddy Moreira and more.
Flip Flop Festival is Powered by Chill Beer, Digicel, JDB Agency and Elite Productions & Entertainment.


text:
Dos generacion den combersacion…
Ingrid: Ken ta responsabel pa e bon futuro di nos muchanan, Angelo?
Angelo: Mayornan mester wordo poni bek como e principal responsabel di e educacion di nan yiunan. Esei ta mi humilde opinion, con esei mester pasa mi no sa. Loke ami sa ta cu abo mester pone bo granito di arena, y bo no mester ta trahado social, educador, of traha den husticia pa esei, djis un acto di bondad na e mucha of e hoben: un compliment, un empowerment, purba di kita su atencion for di caya, sosten’e si bo ripara cu e no ta haya sosten di su mayornan.
Ingrid: Maestronan di scol y trahadonan social tabata grita esey di hopi decada caba…pero no tabatin orea cu kier a scucha… nos a bay den un libertinaje basta brutal…Hopi hende a sali traha y a laga educacion di yiu over na otro cu no semper tabatin mesun afinidad cu nan. What did we get?
Mi tambe ta hopi preocupa si mi ta scucha hobennan papia, pero ora profundisa cu nan ta sali hopi cos bunita. E arte ta pa ta tap den esey y pa juda y sostene mayornan pa compronde y guia nan yiunan…Den e seminario di derecho di mucha e speaker di Corsow a bisa cla cu e prome jama pa crea e ambiente necesario ta gobernacion pa crea e condicionnan necesario.
Angelo: Para e kehamento, lebomay palabra grandi y filosofia fofo y accion y plan concreto, Ingrid. Btw, ami ta un di e muchanan cu a crece den 90s y mi mes a pasa den e problemanan aki, unico diferencia ta cu mi no a bira criminal. Mi a mira e explosion di embarazo hubenil den añanan 90 y cu awe mi ta mira e resultado di esaki.
Ingrid: secreto ta un combinacion entre disciplina y amor… grita mucha, jam’e pa bestia a laga hopi hende traumatisa, pero no ta esey ta e problema. Ta e totalidad di un sociedad cu no ta pone e ser humano central den su funcionamento. Nos mester tin e bon ‘receta’, compronde.. y tene nos mes na dje…Ancra e filosofia den educacion formal y civico. Ban ‘care’ mas pa otro, na un forma mas real y genuino…
Angelo: Mester wak kico a bai fout, na unda el a bai fout. Podiser cu ora hende ta bisa cu e por ta sinta den 90s, nan por tin rason. Pasobra mi ta corda cu hopi hoben di mi generacion tabata pa nan cuenta e temporada ei. Ami ta kere cu e degeneracion no ta mara na e modernismo y e cambio radical cu nos a conoce den 90s, el a cuminsa caba na e”dushi tempo di antes”, cu cosnan ta pasa y ta keda tapa, abusonan ta keda ripiti, traumanan bieu ta keda hunga un rol, patronchinan negativo ta sigui, y awendia el a bai for di man.
Ingrid: Pero esaki por ta tambe un joint effort cu sector priva y fondonan social. It takes a whole village pa lanta un criatura… Nos muchanan tin mas cu tur cos derecho ribaguia, disciplina y amor…nos mayornan tin derecho riba guia na un forma cu ta jega na nan curason… pa nan por compronde y sinja dor di sinti …
Pregunta na e lesador: Kico abo ta pensa cu nos por hasi? Si bo kier comparti bo opinion, nos ta tende… si no… comparti bo opinion cu e hendenan cu bo conoce… ora nos cuminsa comparti opinion cu ta sano… nos TA e bon ehempel… pesey nos no mester tin miedo di contribui na cosnan cu ta bon!


text:
Un contribucion di VitalChoices International
Esaki por ta e prome biaha cu bo ta tende di E-Smog of Electro-Smog y toch e no ta algo nobo. E-smog ta radiacion electromagnetico produci artificialmente dor di camponan magnetico y electrico; cu ta miyones di biaha mas fuerte cu radiacion electromagnetico produci den un forma natural.
Esaki ta e prijs cu nos ta paga p’e crecemento constante di electrificacion den nos bida diario. Nos ta constantemente exponi na liñanan di voltahe halto, WIFI Lan’s, radio, motornan electrico etc etc. Peor ainda, nos ta cana cun’e tur momento…..esta nos telefon cellular!
Bo por nota cu ora bo telefon cellular ta ring den bo auto e ta interferi cu bo stereo den bo auto cu un zonido fastioso di ‘bleep’?
Efectonan di electro-smog ta duna stress na hendenan saludabel y e ta baha bo sistema inmunologico cu ta habri entrada pa varios malesanan.
Algun señal di stress di electro-smog por wordo asocia cu:
• Problema pa drumi
• Cansancio constante
• Dolor di cabez
• Iritacion
• Abilidad pober pa concentra
• Lubida liher
• Depresion
Investigadornan a expresa nan preocupacion grandi mirando e aumento di problemanan cu salud relaciona cu E-Smog. Esta e E-Smog cu aparatonan manera celular y mastnan di frecuencia halto, computer y otro aparatonan electronico cu ta emiti radiacion electro magnetico. Scientificonan ta pensa cu dor di expone bo mes constantemente na e radiacion aki ta trece un riesgo grandi pa bo salud. Nos tur sa tambe cu bo no por keda sin uza e aparatonan aki den e temponan moderno aki. Ta pesei ‘Bio- Resonance Technology’ a bin cu varios producto pa contra-aresta e efectonan di E-smog.
Bo kier mas informacion? E ta obtenibel na VitalChoices International NV. 583-8588. Paradera 151-C, suite #1, Aruba. vitalchoices@gmail.com


text:
Tanki Leendert:
Diabierna algun minuut prome cu mey anochi, presencia di polis y ambulance a wordo pidi riba e caminda di Solito pa Tanki Leendert, na altura di Cas Casuela, pa un caso di hit and run den cual un dama cu na momento cu e la bay pa crusa caminda a wordo gedal pa un un auto.
Na yegada testigonan a splica polis cu un Honda Accord lo a pasa touch e dama y no a para pa su acto, e chauffeur a sigui core bay. Testigonan a tuma nota di e marca y plaachi number di e auto, nan a duna polis esaki. Aparentemente e informacion tabata cuadra cu e auto cu a hit and run.
E dama no tabata herida y no tabata desea atencion medico di ambulance. Polis a cancela e ambulance. E caso di hit and run aki a keda den man di polis pa mas investigacion.


text:
Adikshon mester keda rekonosé komo un malesa!
Riba 26 di yüni 2022, Fundashon pa Maneho di Adikshon (FMA) ta kumpli 25 aña di eksistensia i frakshon di PAR pa medio di esaki ta felisitá FMA ku nan aniversario. Den kuadro di e selebrashon aki, FMA a organisá un kaminata i ku plaser Ana Maria Pauletta i Zita Jesus Leito a partisipá na esaki.
Fundashon pa Maneho di Adikshon durante añanan a bin ta informá, guia, duna terapia i kuida personanan ku un adikshon, nan famia i tambe komunidat kompleto.
E kaminda pa adikshon i tambe rekuperashon, ta diferente pa kada persona. Pa algun e por ta kòrtiku i pa otronan muchu mas largu. Personanan ku un adikshon por yega di konosé pèrdidanan grandi, debí na nan uso òf komportashon adiktivo i e impakto riba e famia ta grandi.
Ta importante pa kada un persona ku keda konfrontá ku adikshon risibí e yudansa nesesario. Den kuadro di esaki, frakshon di PAR lo hasi e kambionan nesesario den e lei di kuido médiko, pa rekonosé adikshon komo un malesa, manera esaki ta na diferente parti di mundu. Segun DSM4, e manual di diagnóstiko ku ta keda usa pa profeshonalnan médiko, ya pa algun aña kaba, ta rekonosé adikshon komo un malesa.
Rekonosé adikshon komo un trastorno di komportashon, esta un malesa, ta kita e stigma negativo ku tin riba esaki. Ta rekonosé e nesesidat di e persona pa buska yudansa. Meskos ku bo kibra un pia, bo mester di un dòkter. Di e mesun forma, si bo tin un adikshon, bo mester di un profeshonal pa bo kuido. Un siguiente efekto di e lei lo keda sinti den e ámbito laboral kaminda ta krea espasio pa e persona ku mester di kuido pa motibu di su adikshon, por buska esaki, sin ku e mester ta preokupá pa ku konsekuensianan na trabou.
E kambio aki ya kaba ta ankrá, komo punto di akshon pa e ministerio di GMN, den e dokumento ‘Visie Geestelijke Gezondheidzorg 2019”. I frakshon di PAR kier duna sosten na e vishon aki, for di e órgano legislativo Parlamento, konhuntamente ku Gobièrnu.


text: ORANJESTAD, Aruba –21 april 2020 Ayera nochi nos prome Minister Evelyn Wever-Croes a informa cu Aruba ta drentando un fase nobo. Un fase unda ta bay cuminsa traha cu un “Strategia di salida" cu mester wordo desaroya y implementa pa saca Aruba for di e crisis di COVID-19. Pa Aruba sali for di e crisis ta necesario pa comercio y otro instancianan cuminsa funciona atrobe. Pero esaki mester sosode bou di condicionan cu ta reduci e riesgo pa transmicion di e virus. Na e momento aki e strategia cu Gobierno a scoge pa maneha COVID-19 na Aruba ta dunando resultado y ta importante pa sigui monitor y ahusta e strategia unda ta necesario. Ta hopi importante pa decisionan cu ta wordo tuma ta abase di datos y no abase di sentimento of presion externo. E prome paso pa saca Aruba for di e crisis aki ta encera pone nos economia interno cuminsa move. Poco poco tur instancia y negoshi ta cuminsa funciona y hendenan lo cuminsa traha bek. Esaki lo sosode den fase y cu condicionan. Di e manera aki nos ta inicia e proceso pa recupa Aruba su economia y futuro. Gobierno ta cumpli cu su tarea pa evalua cada scenario pa garantisa cu cada decision ta uno responsabel. Pero e desafio mas grandi ta nos comunidad. Nos comunidad mester tin e sentimento di responsabilidad propio pa cu cuido di nan salud na tur momento. Comunidad mester bira mas conciente di cada situacion y scenario den nan bida diario y evalua nan decisionan abase di e risico pa contrae e virus. COVID-19 lo no disparce for di e mundo aki mas y tanten cu no tin un vacuna pa e virus nos tin pa sigui biba protehando esnan mas vulnerabel pa e virus. Higiena di man lo bira un actividad frecuente y aglomeracion di hende lo mester wordo regla na tur momento cu distancia fisico di 2 meter.


text: Dialuna mainta durante patruya e oficialnan di Tourism Oriented Police (T.O.P.), a bin topa cu un auto staciona na un sitio prohibi y den e direccion prohibi. Nan a intenta di contacta e doño pero despues cu no a logra a yama un takelwagen pa bin hala esaki. E takelwagen a tarda un rato pa motibo di e trafico ya cu net na e momentonan ey e caminda dilanti bestuurskantoor tabata sera pa e entrenamento militar pa e dia di mayan apertura di e aña parlamentario y tur e trafico a ser desvia via Wilhelminastraat. Na yegada di e takelwagen diripiente e dama chauffeur a aparece, berdad takelwagen no a bay cu e auto pero polis a duna e dama un tremendo boet pa e bay paga na Ministerio Publico.


text:
Recientemente por a tuma nota di un articulo di Gerlien Croes unda despues di 6 siman cu e tabata “lost in action” ta regresa y su prome palabra ta pidi pueblo pa lanta. Den mesun rosea e no ta splica pueblo lanta pakico of lanta pa ken? Tampoco Gerlien ta splica cu si e logra bira un Parlamentario cu ta sostene un Gobierno di AVP den futuro, paso Minister e no lo por bira, kico diferente e lo haci den e situacion dificil cu mundo y Aruba ta pasando aden. Berdaderamente Gerlien a baha vakantie, cual ta su derecho, pero ningun momento a corda riba pueblo desde prome siman di juli cu el a baha na awa. Manera ladron den anochi el a disparce y no tabata tin ni e decencia pa skirbi un articulo puntrando pueblo con ta bayendo ayabanda esta na Aruba?
Un cos ta sigur USA (MERCA) Gerlien no por drenta:
Gerlien Croes a bay gosa di su vakantie y lubida completamente riba pueblo. Berdad tambe ta cu Gerlien Croes NO por drenta USA esta Merca. Kisas pueblo mes por puntra Gerlien ki ora cu bo topa cune sea na supermercado of kisas un entiero. E pregunta ta simpel. Gerlien dicon Bo no por drenta Merca? Lo ta bon pa Gerlien mes splica pueblo of kisas Gerlien kier pa nos mes splica pueblo pe? Anto cu tur detaye kico ta e rason cu bo no por drenta Merca mas? Ta berdad cu Gerlien recien a pidi Parlamento cambia su ticket pa e NO pasa via Merca riba un di e biahenan di trabou cu Gerlien a haci? Gerlien mes kier splica esaki of nos mester splica pe? Pues nos ta reta Gerlien pa contesta preguntanan cu pueblo ta haci nos. Bo por of bo no por drenta Merca y pakico. Kico a pasa? Of kiko bo a bay pasa?
Gerlien kier usa comparacion di e problema di ‘stikstof’ na Hulanda pa lanta pueblo:
Gerlien berdad ta perdi den espacio. Tira un blof hopi kens pa lanta pueblo y sin splica pueblo kico e problema di stikstof na Hulanda ta encera. Asina kisas Gerlien por contribui pa educa pueblo. Pero no Gerlien ta scoge pa sensacion y desordo. Tampoco ta splica pueblo kico ta su vision, con y na ki forma e lo soluciona e problema actual. Loke ta ‘stikstof affaire’ ta pa basta aña Hulanda ta dunando atencion na esaki. Den Europa pais Hulanda ta un di esnan cu tin e problematica aki mas halto cu otro paisnan den Europa. Stikstof ta tur caminda den aire liber pa como 80%. Momento cu stikstof comberti den stikstofoxide (NOx) (entre otro door di motornan di auto y fabricanan cu ta produci temperaturanan halto) of stikstok comberti den Ammoniak (door di urina y pupu di baca) esaki ta causa verzuring (acides) di e tera. Consecuentemente esaki ta caba cu e nutrientenan importante di tera y cierto matanan y insectonan y parhanan ta disparce. Pa rasonnan aki pa proteccion di naturalesa di Hulanda a traved di decisionnan Europeo cu ta atende asunto aki mester tuma decision corectivo. Gerlien ta hasta contra proteccion di naturalesa tambe usando e ehempel aki. Uno ta inkrimping di dicho sector cual ta crea reacion di primordialmente e ‘boeren’. Na 2019 tin hasta un rapport di Raad van State riba e asunto aki. Awor kico esaki tin di haci cu Aruba? Pues Gerlien ta uza ehempel totalmente for di sla solamente pa crea chaos.
Bagamundonan ta apoya otro:
Gerlien nunca a duna su punto di bista riba caso di fraude y corucion di su colega Benny Sevinger. Dia 5 di september proximo Benny su caso lo inicia dilanti mesa berde y lo dura 4 luna te december mas un total di 22000 pagina di investigacion. Gerlien ta apoyando Benny keto bay. Dicon Gerlien no ta duna su opinion riba Candelaria cu ta bin di husticia y ta alinea den e prome 10 nan di AVP riba lista cu casi 800 voto mester a keda pafor di Parlamento pa un mafioso corupto manera Benny bay su dilanti? Gerlien nunca a duna su opinion riba e caso di corupcion di Paul Croes otro ex-Minister di AVP. Paul tin 2 sentencia di 4 aña di prison pa casonan di corupcion y fraude cual pronto e lo mester bay cumpli cune. Aki tambe Gerlien na muisstil. Gerlien nunca a duna su opinion riba 50 mil dollar cu Mike Eman a ricibi durante elecion 2013 unda diferente transferencia di Roberto Rincon a wordo traspasa pa Mike Eman y AVP. Aki tambe Gerlien ta muisstil. Gerlien tambe a campaña y goza dje? Gerlien nunca a duna su opinion con Mike De Meza como Minister di Financien a Hedge WEB PA 300 MIYON Y A PRESTA 2200 MIYON pa cera deficitnan mientras NO tabata tin un Crisis? Gerlien nunca a duna su opinion momento cu Mike Eman y AVP a ricibi un KB di Hulanda na 2014 y Mike enbes di bay Hulanda bay regla e asunto a scoge pa bay bou palo bebe ensure y pidi coleganan bay batio weya y tira webo riba auto di gobernador. Asina AVP ta kere e ta resolve problema. Asina Gerlien tambe kier purba resolve problema. Cacho no ta come cacho berdad? Gerlien su politica ta laga masha hopi di desea. Aruba mester politiconan cu curashi cu kier resolve problemanan grandi di e pais aki. Soort zoek soort!


text:
Insolvensia
E abogadonan di Triple A Attorneys ku frekuensia ta fungi komo kurator òf atministrador den kasonan di bankarota. Pa e motibu aki, nos tin amplio eksperiensia den e materia di insolvensia i nos por konsehabo den e materia for di varios perspektiva.
Bo ke konseho den kaso ku bo ta deseá pidi bankarota di un debedó kun o ta pagas u debenan of porta di bo propio empresa, serka Triple A Attorneys bo ta na e lugá korekto. Nos por evaluá si e petishon ta di akuerdo ku e spesifikashonnan legal i entregá esaki p’abo na korte.
Tambe nos por entregá un petishon pa suspenshon di pago (surseance van betaling). Tin momento ku un empresa ku tin problema pa paga su debenan por evitá bankarota dor di pidi un suspenshon di pago. Durante e periodo di suspenshon di pago, e empresa no por wòrdu obligá pa paga algundebe. Di e forma aki e empresa por kue rosea.
Si un kobradó entregá un petishon di bankarota kontra bo (empresa), bo tin e posibilidat pa defendé bo mes contra e petishon aki verbalmente. Asistensia di un abogado versá manera di Triple A Attorneys ta krusial den e tipo di kasonan aki. Un desishon di bankarota por wòrdu evitá òf nos por apelá e petishon i den kaso ku bo no a presentá durante tratamentu di e promé kaso, bai den oposishon kontra e desishon. Pa motibu ku e tempu di apelashon ta realmente korto, ta importante pa un abogado aktuá rápidamente. Tambe ta posibel pa, den kasonan ku bankarota ya a wòrdu dekretá, hiba un konsulta konstruktivo ku e atministradó di e bankarota (curator).


text:
Actua
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Actuacion ta e trabou di un actor of actris, kende ta un persona ku ta dramatisa un personahe den teatro, television, pelicula of un otro forma di conta historia.
HistoriaEditá
E prome hende cu a bay actua probablemente tawata na 534 prome cu Cristo, riba 23 di november. Ta masha dificil pa determina cua actor Griego of Thespis a bira e prome hende cu actua den e rol di Theatre Dionysus. Esaki tawata algo masha grandi mes den contamento di storia. Prome cu esey, hende tawata canta y balia den un estilo di storia, prome no tawatin un personahe den storia.
Antes e hombernan so por a actua, muhe no. E muhenan a cuminsa actua rond di siglo 17. Ora nan a cuminsa actua, hende a cuminsa yama nan 'actriz'. Den tempo di siglo medio hende ta pensa cu muhe cu actua ta algo malo y masha berguensa. Den tempo di William Shakespeare homber tawata hunga rol di muhe, pero tambe tin ta bisa cu muhe a actua tambe den secreto.


text:
Un biaha mas Brazil Volleyball team ta organisa un anochi di Volleyball pa esnan cu a perde
e wega biaha pasa. Enconeccion cu 40 aña di celebracion di existencia di Centro di Bario
Brazil ta bay tin mas wega amistoso dia 25 di juli, cuminsando pa 7.00 pm.
Brazil ta cla cu su dos teamnan di damas 40 plus y di caballero 50 plus.
Di parti Savaneta, Zeerover , nan tambe ta cla pa subi veld cu según nan e team tin nivel di
B clase. Un petición y invitación ta bay pa esnan di otro bario cu ta kere cu nan por gana e
teamnan aki, pa yama y inscirbi!!!!! Na tel 5846500 .
E team di Brazil a bisa caba , cu Zeerover ta bay perde nan corona pasobra e biaha aki si
Brazil ta riba training hopi mas intensivo.
Weganan na Centro di bario Brazil ta regla nan di antes. Biaha pasa centro di bario tabata
yena di fanaticada di volleyball. Asina ta no perde e wega aki.
Pa mas información por tuma contacto cu Chico Harms cel. 5946862 of 5846500


text:
Tur alumno i studiante di SGB mester tene kuenta ku e siguiente asuntunan:
Informashon di unidat di SLP
Djamars 24 ougùstùs 2021 di 7:30 t ku 10:30
Klas 1 di Pro ta wòrdu spera na departamento di SLP na Kaya Frater Odulfinus z/n.
Cluster 3, cluster 4, ISK, klas 5 di Pro I EO (MBO 1) ta wòrdu spera nan nan mes lokalidat
Djárason 25 ougùstùs 2021 di 7:30 pa 12:30
Klasnan 2, 3 i 4 di PRO ta wòrdu spera na e lokalidat di SLP na Kaya Frater Odulfinus z/n.
Djabièrne 27 di ougùstùs 2021
Klas 1 i 2 tin un dia di deporte. E otro klasnan tin lès segun nan roster
Unidat VMBO
Djamars 24 di ougùstùs 2021 di 7.30 te ku 12.00
Alumnonan di klas 1 di VMBO ta keda sperá den oula di SGB na Kaya Frater Odulfinus z/n.
Djarason 25 di ougùstùs 2021, alumnonan di klasnan 2, 3 i 4 di VMBO, ta keda sperá na Kaya Frater Odulfinus z/n.
Klasnan 4 di 7.30 te ku 8.30
Klasnan 2 di 8.00 te ku 12.00
Klasnan 3 di 8.45 te ku 12.00
Djaweps 26 di ougùstùs 2021 ta inisiá ku e lèsnan segun e roster.
Unidat Liseo Mavo/ Havo/ Vwo
Djamars 24 di ougùstùs i djárason 25 di ougùstùs 2021 di 07.45 te ku 12.30 or
Alumnonan di klasnan Mavo 1, Havo 1 i VWO 1 ta keda sperá riba e tereno di Liseo Boneriano na Kaya Amsterdam z/n, pa habri e aña eskolar. E dos dianan aki ta pa sera konosí serka nan mèntor i klas i tambe lo risibí nan roster.
Lèsnan pa e klasnan 1 lo kuminsá según roster riba djaweps, 26 di ougùstùs 2021.
Djamars 24 di ougùstùs 2021 di 07.45 te ku 11.00 or
Alumnonan di klasnan Mavo 2-3-4, Havo2-3-4-5 i VWO 2-3-4-5-6 ta keda sperá riba e tereno di Liseo Boneriano na Kaya Amsterdam z/n, pa habri e aña eskolar. E promé dia di skol ta pa sera konosí serka nan mèntor i klas i tambe lo risibí nan roster.
Lèsnan pa e klasnan Mavo 2-3-4, Havo2-3-4-5 i VWO 2-3-4-5-6 lo kuminsá según roster riba djàrason 25 di ougùstùs 2021.
Durante di e promé lèsnan e docente konserní lo repartí buki i materialnan.
Orario di komienso diariamente pa Mavo/ Havo/ Vwo ta 07.45 or
MBO Bonaire
Djaluna 23 di ougùstùs 2021, di 13.00 pa 16.00 or, ta tuma lugá un dia di inskripshon habrí pa tur hende ku ainda no a skohe pa un estudio MBO. Mesora lo hasi un kòmbersashon di atmishon.
Si bo tin un diploma di MAVO òf VMBO, bo mester sigui un estudio MBO! Bo no tin mag di stòp ku skol sin mas. Bo por inskribí via e wèpsait di skol.
Dianan di instrukshon estudionan BOL
Djaweps 26 di ougùstùs
Nos ta spera tur studiante di BOL di aña 2, 3 òf 4 na skol serka nan SLB-er. E LB-er lo tuma kontakto ku e studiante pa e orario.
MBO
Djabièrnè 27 di ougùstùs
07.45 or ta spera tur studiante di BOL di promé aña (aña 1) riba plenchi di skol di MBO Bonaire pa un programa di introdukshon.
Komienso di lès
For di 30 di ougùstùs promé siman di lès di estudionan BOL/BBL Kok, HRM, Techniek en Beveiliger ta kuminsá.
E rosternan ta riba e wèpsait www.MBOBonaire.com.
BBL- Welzijn (Kinderopvang HZW/PM en GPM) en Maatschappelijke Zorg (PBSD en BSD)
BBL-studiante lo risibí informashion die programa di introdukshon serka nan teamleider
Entréga di dokumento
Si bo no a entregá bo diploma i lista di sifra i/òf sédula ainda, hasi esaki promé ku skol kuminsá. Si bo no tin
18 aña ainda, pidi bo mayornan òf tutor pa bini huntu ku bo.
For di 16 di ougùstùs 2021 sekretariado ta habrí tur dia di 8.00 pa 16.00 or.
Paga pa buki
Pa pago di sèn di buki, e studiante òf su representante legal ta risibí un faktura di MBO. Mester hasi un pago mínimo di 50% di e suma total di sèn di buki promé ku dia di entrega di buki den ougùstùs. E suma ku resta por paga ku “standing order” via banko. E studiante mester entregá e apoderashon (machtiging) na Departamentu di Finansa (Afdeling Financiën).
Por paga sèn di buki via online banking riba kuenta di banko di SGB MCB #86821000 òf ku karchi di banko (pinpas) na Departamentu di finansa di SGB na Kaya Frater Odulphinus z/n.
Departamentu di finansa ta habrí di djaluna t/k djaweps di 10.00 pa 14.00 or. Por paga for di 18 di ougùstùs.
Buska buki
Ku un komprobante di pago un studiante por buska su bukinan den e kònteiner di buki (plenchi di skol MBO), tur dia di 08.00 pa 12.00 or i 13.00 pa 16.00 or. Esaki ta posibel for di djamars 24 di ougùstùs. Tur studiante mester tin su pakete di buki promé ku promé dia di lès kuminsá.
Unifòrm di skol i artíkulonan di skol
E polo shirtnan pa tur unidat ta optenibel na Alfa en Omega na Kaya Nikita 3, banda di Flamingo TV.
Ta spera di e alumno òf studiante ku for di e promé dia di skol ku e ta bisti e unifòrm di skol di su sekshon (SLP, VMBO, Liseo òf MBO), karson largu, sapatu será i akomodá ku tas fuerte (ròltas tambe por).
Artíkulonan di skol:
Pa alumnonan di SLP e siguiente materialnan e alumno mester tin serka dje e promé dia di school ta: agenda, etui, pen, pòtlot, kleurpòtlot, gum, sleiper, leim i e Tablet di school.
Alumnonan di VMBO i Liseo tambe mester sòru pa desde e promé dia di skol pa tin e siguiente artíkulonan huntu ku nan: Agènda, estuche, pèn, pòtlot, steft di koló, gùm, sleiper, un steft di leim, mashin di konta Casio FX-82 (ES Plus), geotriángulo (geodriekhoek), paser i un dikshonario Nt2.
Uniform SLP:
E poloshirt di e alumnonan di VSO/Cluster 3 tin kada dia ta un koló. E dosentenan di VSO/Cluster 3 lo tuma kontakto ku mayornan personalmente pa por kumpra e ploshirtnan.
Tur otro alumno/ studiante di e unidat di SLP lo bisti pa aña eskolar 2021-2022 un poloshirt blou ku e logo di SGB. Skol lo obsekia tur alumno 2 poloshirt gratis na kada alumno i si tin mester di mas poloshirt di uniform lo por buska na Alpha i Omega. Lo risibí e 2 poloshirtnan gratis, e promé dia di skol!
Uniform VMBO:
Klasnan 1 i 2: Turquoise ku kraag shinishi.
Klasnan 3 i 4:
Techniek shinishi ku kraag berde.
Horeca, Bakkerij en Recreatie shinishi ku kraag turquoise
Economie en Ondernemen shinishi ku kraag turquoise
Zorg en Welzijn shinishi ku kraag korá
Uniform Liseo MAVO/ HAVO/ VWO:
Na Alfa en Omega por skohe for di e kolornan disponibel pa e unidat Liseo Boneriano.
Uniform MBO Bonaire:
Por buska polo shirt na Alfa i Omega, ku eskoho for di e selekshon di koló destiná pa MBO Bonaire.
Direktorado di SGB ta deseá tur kolaboradó, alumno, studiante i nan mayornan òf tutor, un aña eskolar agradabel, edukativo i eksitoso.


text:
Mihó uso di e lista di komparashon di prèis ta posibel
Un konsumidó ku no tin hopi kos di kumpra por sali mas ekonómiko serka un supermerkado ku ta posishoná mas abao riba e lista.
Komo tal ta rekomendabel pa ora ta bai hasi kompras pa traha un lista y kompará esaki ku e lista ekstenso ku Unkobon tin riba su website. Den kaso e konsumidó no kier bai leu foi kas, por kompará e supermerkadonan den su bario.
Por ehèmpel: e tres supermerkado mas serka di bo kas ta Karibe Nobo, Fruteria Union y van den Tweel. Ora tira un bista riba e lista di posishon Karibe Nobo ta mas barata y Fruteria Union mas karu pa un makuto di e 60 produktonan. Sinembargo si bo mester solamente 13 produkto p.e. Hariña, pan blanku, cornflakes, macaroni, kidney beans, filèt di galiña, batata, banana, batata dushi, wòrtel, zeta dushi, kòfi y habon pa laba paña, Fruteria Union ta mas barata y Karibe Nobo esun mas karu. Un ke otro segun e komparashon di prèis di luna di yanuari.
Pa un lista di kompras ku 13 otro produkto Karibe Nobo y van den Tweel por ta esun di mas barata. E konsumidó konsiénte pues ta kompará promé su lista di kompras ku e datonan detayá riba e website www.Unkobon.org.
Prèisnan di e makuto di 60 produkto den yanuari a subi un tiki kompará ku desember. Den yanuari Warehouse a bolbe sali e supermerkado di mas barata. E diferensha ku nr 2, Wing Cheung, ta birando mas chikí.


text:
Ora bo ta registrá pa trabou bo oportunidat pa haña trabou ta oumentá
Ora bo ta registrá pa trabou bo oportunidat pa haña trabou ta oumentá
Geplaatst op 31 Yüli 2019 dor di Ministerio di Desaroyo Sosial, Labor i Bienestar
Willemstad – Durante 4 siman tin posibilidat pa personanan ku ta desempleá of ta buskando un otro trabou pasa registrá na ofisinanan di SOAW den Punda i na e ofisina di Horecaf den Otrobanda, riba Colon. Esaki ta un kampaña relámpago pa por tin un bista mas aktualisá di e kantidat di hendenan ku ta buskando un trabou.
Den promé siman por inskribí tantu na SOAW komo na Horecaf, despues por inskribí na SOAW so. Horecaf ta stimulá esnan ku ta interesá pa traha den horeka i hoteleria pa nan inskribí nan mes.
Pa SOAW ta sumamente importante pa tin un indikashon verídiko i konfiabel kuantu hende lokal ta buskando trabou i ki sorto di trabou nan por ehersé, esaki pa evitá mas tantu posibel ku tin ku duna pèrmit di trabou pa estranhero bin traha akinan.
Ta e intenshon pa regularmente informá esnan registrá den nos sistema tokante vakaturanan i kursonan, esaki via entre otro WhatsApp.
E formulario nobo ta kreá riba http://www.gobiernu.cw i ta pidi sierto informashon básiko di e buskadó di trabou. Buskadó di trabou ku tin akseso na internet por haña e formulario riba gobiernu.cw, bou di temanan i e yama “Tin Trabou na Kòrsou”.
E buskadó di trabou por pasa tambe na Prinsenstraat dilanti Mc Donald’s na Sentro pa Trabou òf tambe den Punda mes na Pietermaai Mall Unit 21 i 22 pa asistensia ku nan registrashon entrante djaluna 29 di yüli di 8or pa 3 or di atardi i na ofisina di HORECAF na Colon ariba na Otrabanda entre djaluna 29 di yuli pa djabièrnè 2 di ougùstùs di 8or pa 15 or. Tuma nota ku registrashon na Horecaf tin un durashon di un siman. Si bo no logra yega durante e siman aki na Horecaf, bo por pasa na ofisnanan di SOAW.
SOAW ta enfatisá ku si bo a yega di registrá kaba, registrá atrobe via internet òf pasa na ofisinanan di SOAW den Punda, sea na Prinsenstraat of Pietermaai Mall.
Ora bo ta debidamente registrá bo oportunidat pa logra un trabou ta oumentá.


text:
INGLATERA — E ekipo di Aston Villa a anunsiá ku Leandro Bacuna a firma un kontrakt nobo di sinku aña ku e ekipo. Ayera durante dia Bacuna ku awe a kumpli 24 aña di edat a firma e kontrakt.
Bacuna ku por hunga tantu defensa komo mediokampo tabata for fi yüni 2013 ku e ekipo. Segun e ekipo di Aston Villa, for di su yegada Leandro a kuminsá impreshoná i a traha un nòmber pa su mes komo e eksperto di tiru liber.
“Mi ta sumamente kontentu di a firma un kontrakt nobo i ekstendé mi tempu ku Aston Villa,” Leadnro a bisa. “Mi ta gusta aki i mi ta sumamente emoshoná riba mi futuro ku e ekipo. Mi ta sinti ku mi por desaroyá akinan i mustra mi balor na e ekipo, e futuro ta mustra briante pa nos tur,” Leandro a finalisá bisando.